open-index/open-wikipedia-markdown huggingface dataset:
విక్రమ్ రాథోడ్

**విక్రమ్ రాథోడ్** 2023లో విడుదలైన తెలుగు సినిమా. అపోలో ప్రొడక్షన్స్, ఎస్.ఎన్.ఎస్. మూవీస్ బ్యాన‌ర్స్‌పై రావూరి వెంకటస్వామి, ఎస్. కౌసల్య రాణి నిర్మించిన ఈ సినిమాకు తమిళంలో తమిళరసన్ పేరుతో యోగేశ్వరన్ దర్శకత్వం వహించగా తెలుగులో విక్రమ్ రాథోడ్ పేరుతో శ్రీ శివ గంగ ఎంటర్‌ ప్రైజెస్ బ్యానర్‌పై కె.బాబు రావు విడుదల చేశాడు. విజయ్ ఆంటోనీ, సురేష్ గోపి, రమ్య నంబీశన్, సోను సూద్ ప్రధాన పాత్రల్లో నటించిన ఈ సినిమాను తమిళంలో 2023 ఏప్రిల్ 22న, తెలుగులో ఆగష్టు 04న థియేటర్లలో విడుదలైంది.
## నటీనటులు
* విజ‌య్ ఆంటోని
* సురేష్ గోపి
* రమ్య నంబీశన్
* సోను సూద్
* సంగీత
* ఛాయా సింగ్
* యోగి బాబు
* రాధా రవి
* కస్తూరి శంకర్
* రోబో శంకర్
* మునీష్ కాంత్
* సెండ్రాయన్

## మూలాలు

## బయటి లింకులు
* 

వర్గం:2023 తెలుగు సినిమాలు
వర్ష రాఫెల్

**వర్షా రాఫెల్, ** ఉత్తరప్రదేశ్‌ రాష్ట్రానికి చెందిన మాజీ అంతర్జాతీయ వన్డే క్రికెట్ క్రీడాకారిణి. అంతర్జాతీయ వన్డేలలో భారతదేశం తరపున ప్రాతినిధ్యం వహించింది.

## జననం
వర్షా రాఫెల్ 1975, మార్చి 20న ఉత్తరప్రదేశ్‌లోని గోరఖ్‌పూర్‌లో జన్మించింది.

## క్రికెట్ రంగం
2004 డిసెంబరు 13న మైసూర్ వేదికగా ఆస్ట్రేలియాతో జరిగిన మ్యాచ్ తో అంతర్జాతీయ క్రికెట్ లోకి అడుగుపెట్టింది.

వర్షా రాఫెల్ కుడిచేతి బ్యాట్స్‌మెన్, కుడిచేతి ఆఫ్-బ్రేక్‌లలో బౌలింగ్ చేస్తుంది. తొమ్మిది అంతర్జాతీయ వన్డేలు ఆడిన వర్షా, మూడు వికెట్ల ప్రదర్శనతోసహా మొత్తం పదకొండు వికెట్లు తీసింది.

2006 జనవరి 1న కరాచీ వేదికగా పాకిస్తాన్ తో జరిగిన మ్యాచ్ లో చివరిసారిగా ఆడింది.

## మూలాలు

వర్గం:భారతీయ మహిళా క్రికెట్ క్రీడాకారులు
వర్గం:1975 జననాలు
వర్గం:జీవిస్తున్న ప్రజలు
వర్గం:ఉత్తర ప్రదేశ్ మహిళలు
వర్గం:ఉత్తర ప్రదేశ్ క్రీడాకారులు
వర్గం:ఉత్తర ప్రదేశ్ క్రికెట్ క్రీడాకారులు
లక్ష్మీ విలాస్ ప్యాలెస్, వడోదర

గుజరాత్ లోని వడోదర నగరంలో ఉన్న **లక్ష్మీ విలాస్ ప్యాలెస్** మరాఠా గైక్వాడ్ వంశస్థులు నిర్మించిన రాజ భవనం. వీళ్ళు బరోడా సంస్థానానికి పరిపాలకులు. మేజర్ చార్లెస్ మాంట్ దీనికి ముఖ్య శిల్పిగా చెబుతారు.

## నిర్మాణం
ఈ భవనం భారతీయ నిర్మాణశైలితో సహా వివిధ రకాలైన శైలిలో నిర్మించబడింది. దీన్ని సా.శ 1890 సంవత్సరంలో శాయాజీరావ్ గైక్వాడ్ - III సుమారు లక్షా ఎనభైవేల పౌండ్ల ఖర్చుతో (అప్పటి విలువ ప్రకారం 27 లక్షల రూపాయలు) నిర్మించాడు. దర్బారు హాలు వైశాల్యం 5000 చదరపు అడుగులు. ఈ రాజభవన ప్రాంతం మొత్తం 500 ఎకరాలు. ఇందులో ప్రధాన భవనంతో బాటు ఫంక్షన్ హాలు, మోతీ భాగ్ ప్యాలెస్, మహారాజా ఫతే సింగ్ మ్యూజియం లాంటి ఇతర భవనాలు కూడా ఉన్నాయి.

## ప్రత్యేకతలు
ఇది నిర్మించినప్పుడు అత్యంత పెద్దదైన ప్రైవేటు నివాసంగా పేరుగాంచింది. ఇది లండన్ లో ఉన్న బకింగ్‌హామ్ ప్యాలెస్ కన్నా నాలుగు రెట్లు పెద్దది. అప్పట్లోనే అధునాతనమైన సౌకర్యాలైన ఎలివేటర్లు, భవనం లోపల యూరోపియన్ శైలితో కూడిన అలంకరణలు లాంటివి కలిగి ఉంది. ఈ భవనంలో ఇప్పటికీ బరోడా రాజ వంశీయులు నివసిస్తున్నారు.

1930 వ దశకంలో అప్పటి మహారాజు ప్రతాప్ సింగ్ యూరోపియన్ అతిథుల కోసం భవన ప్రాంగణం ఎదురుగా గోల్ఫ్ కోర్స్ నిర్మించాడు. 1990 వ దశకంలో ప్రతాప్ సింగ్ మనవడు, మాజీ రంజీ క్రికెటర్ అయిన సమర్ జిత్ సింగ్ ఈ గోల్ఫ్ కోర్సును పునరుద్ధరించి సాధారణ ప్రజలకు కూడా అందుబాటు లోకి తెచ్చాడు.

## చిత్రాలు

File:Laxmi Vilas Palace, Baroda (c. 1890).jpg|1890 లో లక్ష్మీ విలాస్ పాలెస్
File:Library at Lakshmi Vilas Palace in Baroda in the 1890s.jpg| లక్ష్మీ విలాస్ ప్యాలెస్ గ్రంథాలయం, 1890 నాటి చిత్రం
File:Laxmi Vilas Palace Darbar Hall.jpg| రాజసింహాసనం కలిగిన దర్బారు హాలు
File:Laxmi vilas palace.jpg|దర్బారు హాలు కళాకృతులు


## మూలాలు

వర్గం:గుజరాత్ పర్యాటక ప్రదేశాలు
రాజేశ్వరి గోయల్

**రాజేశ్వరి రామేశ్వర్ గోయల్**, ఉత్తరప్రదేశ్‌ రాష్ట్రానికి చెందిన మాజీ క్రికెట్ క్రీడాకారిణి. భారతదేశం తరపున ఒక అంతర్జాతీయ వన్డే మ్యాచ్ కి ప్రాతినిధ్యం వహించింది.

## జననం
రాజేశ్వరి గోయల్ 1981, డిసెంబరు 15న ఉత్తరప్రదేశ్‌ రాష్ట్రం ఒరైలో జన్మించింది.

## క్రికెట్ రంగం
2006 డిసెంబరు 15న జైపూర్ వేదికగా శ్రీలంకతో జరిగిన మ్యాచ్ తో అంతర్జాతీయ క్రికెట్ లోకి అడుగుపెట్టింది.

కుడిచేతి బ్యాట్స్‌మెన్, కుడిచేతి ఆఫ్-బ్రేక్‌లలో బౌలింగ్ చేస్తుంది. ఐదు వన్డేలు ఆడి మూడు వికెట్లు పడగొట్టింది.

2007 ఫిబ్రవరి 28న చెన్నై వేదికగా ఇంగ్లాండ్తో జరిగిన మ్యాచ్ లో చివరిసారిగా ఆడింది.

## మూలాలు

వర్గం:1981 జననాలు
వర్గం:జీవిస్తున్న ప్రజలు
వర్గం:భారతీయ మహిళా క్రికెట్ క్రీడాకారులు
వర్గం:ఉత్తర ప్రదేశ్ మహిళలు
వర్గం:ఉత్తర ప్రదేశ్ క్రీడాకారులు
వర్గం:ఉత్తర ప్రదేశ్ క్రికెట్ క్రీడాకారులు
స్ట్రాబెర్రీ

**స్ట్రాబెర్రీ** ప్రపంచ వ్యాప్తంగా సాగుచేయబడే ఒక సంకరజాతి ఫలం. చిక్కటి ఎరుపు, సువాసన, ఇంపైన రూపం, మధురమైన రుచి దీని ప్రత్యేక లక్షణాలు. దీన్ని పండు రూపంలోనూ, లేదా రసం, జాం, పై, ఐస్ క్రీం, మిల్క్ షేక్, చాకొలేట్ రూపంలో పెద్ద మొత్తంలో సేవిస్తుంటారు.

ఇప్పుడున్న రూపం మొదటిసారిగా 1750 లో ఫ్రాన్స్ లోని బ్రిటనీ లో పండించబడింది.

పేరులో బెర్రీ అని ఉన్నా వృక్షశాస్త్ర పరంగా చూస్తే ఇది బెర్రీ జాతికి చెందినది కాదు. ఇది ఒక యాక్సెసరీ ఫ్రూట్. అంటే కండభాగం మొక్క అండాశయాల నుండి కాకుండా అండాశయాలను కలిగి ఉన్న రిసెప్టాకిల్ నుండి ఉద్భవిస్తుంది. దాని ఉపరితలం మీద కనిపించే ప్రతి "విత్తనం" వాస్తవానికి దాని పువ్వు యొక్క అండాశయాలలో ఒకటి. ప్రతి దాని లోపల ఒక విత్తనం ఉంటుంది.

2019 లో ప్రపంచ వ్యాప్తంగా 9 మిలియన్ టన్నుల స్ట్రాబెర్రీ పండించారు. అందులో సింహభాగం (40%) చైనా దేశానిది.

## మూలాలు
ఆంధ్రా క్రికెట్ అసోసియేషన్

**ఆంధ్రా క్రికెట్ అసోసియేషన్** (ACA) ఆంధ్రప్రదేశ్ రాష్ట్రంలో క్రికెట్ పాలక మండలి. ఇది అసోసియేషన్ బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా (BCCI)కి అనుబంధంగా ఉంటూ ఆంధ్రా క్రికెట్ జట్టును నియంత్రిస్తుంది. ఈ సంఘాన్ని 1953 లో స్థాపించారు. అప్పటి నుండి BCCIకి అనుబంధంగా ఉంది. ACA విశాఖపట్నంలోని ACA-VDCA అంతర్జాతీయ క్రికెట్ స్టేడియంను నిర్వహిస్తోంది. ఇది అంతర్జాతీయ స్థాయి టెస్టు, ODI, T20 క్రికెట్ మ్యాచ్‌లను నిర్వహిస్తుంది. అసోసియేషన్ ప్రధాన కార్యాలయం విశాఖపట్నంలో ఉంది. భారత క్రికెట్ జట్టు మొదటి కెప్టెన్ అయిన సి.కె.నాయుడు, ఆంధ్ర క్రికెట్ అసోసియేషన్ ఏర్పాటులో కీలకపాత్ర పోషించాడు. దాని వ్యవస్థాపక అధ్యక్షుడు కూడా అతనే.   ఆంధ్రా క్రికెట్ జట్టుకు తొలి కెప్టెన్ కూడా నాయుడే.  

## చరిత్ర
1951 లో గుంటూరు రిక్రియేషన్ క్లబ్ మద్రాస్ క్రికెట్ అసోసియేషన్‌కు అనుబంధంగా ఏర్పడినప్పటి నుండి సంస్థకు పునాదులు ఏర్పడ్డాయి. ఆంధ్ర క్రికెట్ అసోసియేషన్ చివరికి  1953 లో ఏర్పడింది.

భారత క్రికెట్ జట్టు తొలి కెప్టెన్ సీకే నాయుడు ఆంధ్రా క్రికెట్ అసోసియేషన్ ఏర్పాటులో కీలకపాత్ర పోషించాడు.   అతను ACA వ్యవస్థాపక అధ్యక్షుడు.   సికె నాయుడు, అతని సోదరుడు సిఎస్ నాయుడు గుంటూరులో ఆడారు. స్థానిక క్రికెటర్లకు మార్గదర్శకులుగా ఉన్నారు.  1953-54 సీజన్‌లో మైసూరుతో జరిగిన తొలి రంజీ ట్రోఫీ మ్యాచ్‌లో 58 ఏళ్ల సికె నాయుడు, ఆంధ్ర జట్టుకు నాయకత్వం వహించాడు.  ఆ మ్యాచ్‌లో అతను జట్టుకు తొలి అర్ధశతకం కూడా సాధించాడు. 

అంతర్జాతీయ క్రీడాకారులైన MSK ప్రసాద్, వేణుగోపాలరావులు ACA నుండి వచ్చినవారే. ACA నుండి చాలా మంది ఆటగాళ్ళు D శివకుమార్, జ్ఞానేశ్వరరావు (భారత U19కి కెప్టెన్), GVS ప్రసాద్, బోడపాటి సుమంత్, ఇటీవల రికీ భుయ్‌లు భారత U-19 జట్టులో ఆడారు.

## మైదానాలు

## మాజీ అధ్యక్షులు

* డి.వి. సుబ్బారావు

## ఇవి కూడా చూడండి

* ఆంధ్రప్రదేశ్ క్రికెట్ జట్టు

## మూలాలు


## వెలుపలి లంకెలు

వర్గం:భారతదేశం లోని క్రికెట్ పాలక సంస్థలు
పంకజ్ రాయ్

పంకజ్ రాయ్ (1928 మే 31 - 2001 ఫిబ్రవరి 4) భారతీయ క్రికెటర్, మాజీ జాతీయ క్రికెట్ జట్టు కెప్టెన్. కుడిచేతి వాటం ఓపెనింగ్ బ్యాట్స్‌మన్. 1956 జనవరిలో చెన్నైలో న్యూజిలాండ్‌పై జరిగిన మ్యాచ్‌లో రాయ్, వినూ మన్కడ్‌తో కలిసి 413 పరుగుల ప్రపంచ రికార్డు ఓపెనింగ్ భాగస్వామ్యాన్ని నెలకొల్పాడు. ఈ రికార్డు 2008 వరకు నిలిచి ఉంది. 2000 లో అతను కోల్‌కతా షెరీఫ్‌గా నియమితుడయ్యాడు. భారత ప్రభుత్వం ఆయనను పద్మశ్రీతో సత్కరించింది. అతని మేనల్లుడు అంబర్ రాయ్, కుమారుడు ప్రణబ్ రాయ్ కూడా భారతదేశం తరపున టెస్ట్ క్రికెట్ ఆడారు. అతను విద్యాసాగర్ కళాశాల విద్యార్థి. 2016లో, అతనికి మరణానంతరం C. K. నాయుడు లైఫ్‌టైమ్ అచీవ్‌మెంట్ అవార్డు లభించింది. ఇది మాజీ ఆటగాడికి BCCI అందించే అత్యున్నత గౌరవం.

## ఫస్ట్ క్లాస్ కెరీర్
రాయ్ బెంగాల్ క్రికెట్ జట్టు తరఫున భారతదేశంలో దేశీయ క్రికెట్ ఆడాడు. 1946-47లో తన తొలి ఫస్ట్-క్లాస్ మ్యాచిలో శతకం సాధించాడు. 42.38 సగటుతో, మొత్తం 33 సెంచరీలతో, 11,868 ఫస్ట్ క్లాస్ పరుగులు సాధించాడు.

## టెస్ట్ కెరీర్
1951లో ఇంగ్లండ్‌ భారత్‌లో పర్యటించినప్పుడు రాయ్‌ భారత జట్టుకు ఎంపికయ్యాడు. ఢిల్లీలో తొలి టెస్టు ఆడాడు. తొలి ఇన్నింగ్స్‌లో 12 పరుగులే చేసినప్పటికీ, ఆ సిరీస్‌లో 2 శతకాలు సాధించాడు. తరువాతి వేసవిలో ఇంగ్లండ్‌లో పర్యటించినపుడు, 7 ఇన్నింగ్స్‌లలో 5 సార్లు డకౌటయ్యాడు. ఫ్రాంక్ టైసన్ తొలి ఫస్ట్ క్లాస్ వికెట్‌ అతనిదే. ఈ 5 లో ఓల్డ్ ట్రాఫోర్డ్‌ మ్యాచ్‌లో రెండు ఇన్నింగ్సులోనూ అయిన రెండు డకౌట్లు ఉన్నాయి. 1952 హెడింగ్లీ టెస్ట్ రెండో ఇన్నింగ్స్‌లో ఫ్రెడ్ ట్రూమాన్ విధ్వంసకర బౌలింగు వలన భారత స్థితి 0-4 అయినపుడు ఔటైన నలుగురిలో అతనొకడు (మిగతా ముగ్గురు - దత్తా గైక్వాడ్, విజయ్ మంజ్రేకర్, మాధవ్ మంత్రి). 

భారతదేశం తరపున రాయ్, మొత్తం ఐదు టెస్ట్ శతకాలు సాధించాడు. 173 పరుగులు అతని అత్యధిక స్కోరు.

1959లో ఇంగ్లండ్‌లో జరిగిన టెస్ట్ మ్యాచ్‌లో రాయ్, భారత్‌కు కెప్టెన్‌గా వ్యవహరించాడు. ఆ మ్యాచ్‌లో భారత్ ఓడిపోయింది.

## మూలాలు

వర్గం:2001 మరణాలు
వర్గం:1928 జననాలు
వర్గం:Articles with hAudio microformats
వర్గం:భారతీయ క్రికెట్ క్రీడాకారులు
వర్గం:క్రీడారంగంలో పద్మశ్రీ పురస్కార గ్రహీతలు
అటారీ

**అటారీ** భారతదేశం, పంజాబ్ రాష్ట్రం, అమృత్‌సర్ జిల్లాలోని గ్రామం. ఇది ఇండో-పాకిస్తాన్ సరిహద్దు నుండి 3 కిలోమీటర్ల (1.9 మైళ్ళు) దూరంలో ఉంది. ఇది సిక్కులకు అత్యంత పవిత్ర నగరమైన అమృత్‌సర్‌కు పశ్చిమాన 25 కిలోమీటర్ల (16 మైళ్ళు) దూరంలో ఉంది. ఢిల్లీ, లాహోర్ మధ్య నడుస్తున్న సంఝౌతా ఎక్స్‌ప్రెస్ చివరి భారతీయ స్టేషన్ అటారీ శ్యామ్ సింగ్ రైల్వే స్టేషన్. 13 ఏప్రిల్ 2012న, పాకిస్తాన్‌తో వాణిజ్యాన్ని ప్రోత్సహించే ఉద్దేశ్యంతో అటారీలో ఇంటిగ్రేటెడ్ ఆడిట్ కార్యాలయం స్థాపించబడింది.

## వివరణ
2007లో, శాంతిని నెలకొల్పడానికి భారతదేశం-పాకిస్తాన్  దేశాల మధ్య వాణిజ్య ఒప్పంద సంతకం చేయబడింది, రహదారి ద్వారా వార్షిక వాణిజ్యం 2007లో రూ. 6.5 బిలియన్ల నుండి 2010-11లో రూ. 15 బిలియన్లకు పెరిగింది. రహదారి వ్యాపారాన్ని మెరుగుపరచడానికి 13 ఏప్రిల్ 2012న అటారీ వద్ద ఇంటిగ్రేటెడ్ చెక్ పోస్ట్ (ICP) ప్రారంభించిన తర్వాత, ప్రతిరోజూ దాదాపు 500 ట్రక్కులు సరిహద్దును దాటుతున్నాయి. 

ఇది నేషనల్ హైవే 1 ప్రారంభ స్థానం, ఇది చారిత్రాత్మక గ్రాండ్ ట్రంక్ రోడ్‌లో భాగం, ఆసియా హైవే నెట్‌వర్క్ పొడవైన మార్గం అయిన ఏహెచ్1 (AH1) లో భాగం. సంఝౌతా ఎక్స్‌ప్రెస్ అంతర్జాతీయ సరిహద్దును దాటే రైలు. ఇది అటారీ రైల్వే స్టేషన్ నుండి పాకిస్తాన్‌లోని వాఘా వరకు 3 కి.మీ దూరంలో ఉన్న ఏకైక రైలు సేవ.  

పరిపాలనాపరంగా అటారీ అమృత్‌సర్ జిల్లాలోని ఐదు ఉప- తహసీల్‌లలో ఒకటి. అమృత్‌సర్ లోక్‌సభ నియోజకవర్గంలోని తొమ్మిది విధానసభ (శాసనసభ) సెగ్మెంట్లలో ఇది ఒకటి.  

## రాజకీయాలు
ఇది అటారీ అసెంబ్లీ నియోజకవర్గంలో భాగంగా ఉంది.  

## పర్యాటకం

* అటారీ-వాఘా సరిహద్దు వేడుక ‎

## రవాణా

### ట్రాన్స్-ఆసియన్ రైల్వే
ఐరోపాకు, ఆసియా నుండి వెళ్లే సరుకు సముద్రం ద్వారానే వెళుతుంది. ట్రాన్స్ -ఆసియన్ రైల్వే సింగపూర్, చైనా, వియత్నాం, కంబోడియా, ఇండియా, బంగ్లాదేశ్, మయన్మార్, థాయిలాండ్, కొరియా నుండి కంటెయినర్లను రైలులో ఐరోపాకు ప్రయాణించడానికి వీలు కల్పిస్తుంది. ట్రాన్స్-ఆసియన్ రైల్వే దక్షిణ కారిడార్ భారతదేశంలో ఉంది. ఇది చైనాలోని యునాన్, థాయ్‌లాండ్‌లను టర్కీ ద్వారా యూరప్‌తో కలుపుతుంది, ఇది భారతదేశం గుండా వెళుతుంది.

ఈ ప్రతిపాదిత మార్గం మయన్మార్ సరిహద్దులోని మణిపూర్‌లోని తమూ, మోరే ద్వారా భారతదేశంలోకి ప్రవేశిస్తుంది, తర్వాత మహిసాసన్, షాబాజ్‌పూర్ ద్వారా బంగ్లాదేశ్‌లోకి ప్రవేశించి, మళ్లీ బంగ్లాదేశ్ నుండి గెడె వద్ద భారతదేశంలోకి ప్రవేశిస్తుంది. పశ్చిమం వైపున, లైన్ అటారీ వద్ద పాకిస్తాన్ లోకి ప్రవేశిస్తుంది.

## మూలాలు

వర్గం:పంజాబ్ గ్రామాలు
వర్గం:అమృత్‌సర్ జిల్లా
వర్గం:భారతదేశం
అన్షుమన్ గైక్వాడ్

**అన్షుమన్ దత్తాజీరావు గైక్వాడ్** (1952 సెప్టెంబరు 23 - 2024 జులై 31) మాజీ భారత క్రికెటర్, రెండు సార్లు భారత జాతీయ క్రికెట్ కోచ్. అతను 40 టెస్ట్ మ్యాచ్‌లు, 15 వన్డే ఇంటర్నేషనల్ మ్యాచిలూ ఆడాడు. అతని తండ్రి దత్తా గైక్వాడ్ కూడా భారతదేశం తరపున టెస్ట్ క్రికెట్ ఆడాడు. 

గైక్వాడ్ పేస్ బౌలర్లను ఎదుర్కొనేటపుడు అతను ప్రదర్శించే డిఫెన్సివ్ మైండ్‌సెట్‌కు ప్రసిద్ధి చెందాడు. వెస్టిండీస్ పేస్ బౌలర్లు ప్రపంచ క్రికెట్‌లో ఆధిపత్యం చెలాయిస్తున్న రోజుల్లో ఇది చాలా ప్రాధాన్యత సంతరించుకుంది. ఈ లక్షణానికి గాను అతనికి *ది గ్రేట్ వాల్* అని పేరు పెట్టారు. అతను 1974 డిసెంబరు 27 న కోల్‌కతాలో వెస్టిండీస్‌పై తన తొలి టెస్టు ఆడాడు. 1984 చివరి రోజున కోల్‌కతాలో ఇంగ్లాండ్‌తో జరిగిన టెస్ట్ మ్యాచ్‌లో అతని చివరి ఆట. కుడిచేతి వాటం బ్యాట్స్‌మన్‌గా, గైక్వాడ్ 40 టెస్టుల్లో 30.07 సగటుతో 2 సెంచరీలు, 10 హాఫ్ సెంచరీలతో 1,985 పరుగులు చేశాడు. అతను 1982-83లో జలంధర్‌లో పాకిస్తాన్‌పై తన అత్యధిక టెస్ట్ స్కోరు 201 పరుగులు చేశాడు. అతను 671 నిమిషాల పాటు ఆడిన ఈ ఇన్నింగ్స్ అతని సహనశీల శైలికి, ఏకాగ్రతకూ ఉదాహరణ. 

అన్షుమన్ గైక్వాడ్ క్రికెట్ నుండి రిటైర్ అయిన తర్వాత GSFC సంస్థలో పనిచేశాడు. 2000లో ముందుగానే రిటైర్మెంట్ తీసుకున్నాడు. అతను ప్రస్తుతం వడోదరలో నివసిస్తున్నాడు.

జూన్‌ 2018లో అతను సి.కె నాయుడు లైఫ్‌టైమ్ అచీవ్‌మెంట్ అవార్డును అందుకున్నాడు. ఇది, మాజీ ఆటగాళ్ళకు భారత క్రికెట్ కంట్రోల్ బోర్డ్ అందించే అత్యున్నత గౌరవం.

## మరణం
చాలాకాలంగా బ్లడ్‌ క్యాన్సర్‌తో బాధపడుతున్న ఆయన 71 ఏళ్ల వయసులో 2024 జులై 31న తుదిశ్వాస విడిచాడు. ఆయన లండన్‌లోని కింగ్స్ కాలేజ్ హాస్పిటల్‌లో చికిత్స పొంది తిరిగి ఇటీవలే స్వస్థలం ముంబై చేరుకున్నాడు.

## మూలాలు

వర్గం:1952 జననాలు
వర్గం:2024 మరణాలు
వర్గం:Articles with hAudio microformats
వర్గం:భారతీయ క్రికెట్ క్రీడాకారులు
ఢిల్లీ & డిస్ట్రిక్ట్ క్రికెట్ అసోసియేషన్

**ఢిల్లీ & డిస్ట్రిక్ట్ క్రికెట్ అసోసియేషన్** (డిడిసిఎ) ఢిల్లీ రాష్ట్రంలో, ఢిల్లీ క్రికెట్ జట్టుకు సంబంధించి, క్రికెట్ కార్యకలాపాలను నిర్వహించే పాలక సంస్థ. ఇది బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియాకు అనుబంధంగా ఉంది. రంజీ ట్రోఫీలో ఢిల్లీ & డిస్ట్రిక్ట్ క్రికెట్ అసోసియేషన్ తరపున ఆడే జట్టు పేరు ఢిల్లీ క్రికెట్ జట్టు. అసోసియేషను DDCA ప్రెసిడెంట్స్ XI పేరుతో కూడా ఆడుతుంది. విదేశాలలోను, భారతదేశం లోని ప్రధానమైన టోర్నమెంట్లలోనూ ఈ జట్టు పాల్గొంటుంది. DDCA అన్నిరకాలైన U14, U16, U19, U23, సీనియర్, మహిళల U19 జట్లను తయారుచేసి ఆయా పోటీల్లో పాల్గొంటుంది.

## ప్రముఖ ఆటగాళ్ళు
బిషన్ సింగ్ బేడి, మన్సూర్ అలీ ఖాన్ పటౌడి, మొహీందర్ అమర్‌నాథ్, విరాట్ కొహ్లి, వీరేంద్ర సెహ్వాగ్, గౌతమ్ గంభీర్ డిడిసిఎ నుండి వచ్చిన ప్రముఖ ఆటగాళ్ళలో ఉన్నారు.

## అవినీతి ఆరోపణలు
డిడిసిఎలో అవినీతికి పాల్పడ్డారంటూ కేంద్ర ఆర్థిక మంత్రి అరుణ్ జైట్లీపై బీజేపీ ఎంపీ కీర్తి ఆజాద్, ఢిల్లీ ముఖ్యమంత్రి అరవింద్ కేజ్రీవాల్ ఆరోపణలు చేశారు. ఆర్జేడీ ఎంపీ, సీనియర్ న్యాయవాది రామ్ జెఠ్మలానీ కూడా అరుణ్ జైట్లీపై అవినీతి ఆరోపణలు చేసి, కోర్టులో పోరాడాడు. హాకీ ఫెడరేషన్ ఆఫ్ ఇండియాలో కూడా అరుణ్ జైట్లీ అవినీతికి పాల్పడ్డాడని రిటైర్డ్ ఐపీఎస్ అధికారి కేపీఎస్ గిల్ ఆరోపించాడు. పార్టీ వ్యతిరేక కార్యకలాపాలకు పాల్పడినందుకు కీర్తి ఆజాద్‌ను భాజపా నుంచి సస్పెండ్ చేశారు. 2015 నవంబరు 17 న సంఘీ కమిటీ, డిడిసిఎ వ్యవహారాల్లో అక్రమాలు జరిగాయని ఎత్తిచూపుతూ ఢిల్లీ ముఖ్యమంత్రికి నివేదిక ఇచ్చింది. వాటిపై విచారణ జరిపేందుకు ఒక కమిషన్‌ను ఏర్పాటు చేయాలని సిఫార్సు చేసింది. 2019 నవంబరు 16 న, DDCAలో అవకతవకలు జరిగాయని ఆరోపిస్తూ DDCA అధ్యక్షుడు రజత్ శర్మ రాజీనామా చేశాడు.

## మూలాలు


## వెలుపలి లంకెలు

Coach of Ranji TeamDelhi &#38; District Cricket Association
వర్గం:భారతదేశం లోని క్రికెట్ పాలక సంస్థలు
జాంకీ వసంత్

**జానకి వసంత్** (జననం 1965) భారతీయ ఉద్యమకారిణి. ఆమెకు 2016 నారీ శక్తి పురస్కారం లభించింది.

## కెరీర్
జానకి వసంత్ 1965లో జన్మించారు. 1986లో పాన్ ఆమ్ ఫ్లైట్ 73 హైజాక్ అయినప్పుడు ఆమె అందులో ఉన్నారు. మురికివాడల్లో నివసిస్తున్న పిల్లలు విద్య, ఆరోగ్య సేవలు పొందేందుకు సహాయపడటమే లక్ష్యంగా ఆమె 2003లో సంవేదన అనే స్వచ్ఛంద సంస్థను స్థాపించారు. వసంత్ అహ్మదాబాద్ లోని మురికివాడల నివాసితులతో కలిసి పనిచేయడం ప్రారంభించింది,  250 మంది పిల్లల కోసం ఒక పాఠశాలను ఏర్పాటు చేసింది, ఇది టీకాలు, ఆహారం, వర్క్ షాప్ లను అందించింది.

## అవార్డులు
ఆమె సాధించిన విజయాలకు గుర్తింపుగా 2016 నారీ శక్తి పురస్కారం లభించింది.

## మూలాలు

వర్గం:జీవిస్తున్న ప్రజలు
వర్గం:నారీశక్తి పురస్కార గ్రహీతలు
సీమా పూజారే

**సీమా లక్ష్మణ్ పూజరే**, మహారాష్ట్రకు చెందిన మాజీ క్రికెట్ క్రీడాకారిణి. వన్డే అంతర్జాతీయ క్రికెట్ లో భారతదేశానికి ప్రాతినిధ్యం వహించింది.

## జననం
సీమా లక్ష్మణ్ పూజరే 1976, సెప్టెంబరు 8న మహారాష్ట్రలోని బొంబాయి నగరంలో జన్మించింది.

## క్రికెట్ రంగం
సీమా కుడిచేతి బ్యాట్స్‌మెన్, కుడిచేతి ఆఫ్-బ్రేక్‌లలో బౌలింగ్ చేస్తుంది. ఎనిమిది అంతర్జాతీయ వన్డేలు ఆడిన సీమా, పదకొండు వికెట్లు తీసింది. ఒక అంతర్జాతీయ టీ20 కూడా ఆడింది.

2008 మే 3న దంబుల్లా వేదికగా శ్రీలంకతో జరిగిన మ్యాచ్ తో అంతర్జాతీయ క్రికెట్ లోకి అడుగుపెట్టింది. 2008 నవంబరు 8న కాన్బెర్రా వేదికగా ఆస్ట్రేలియాతో జరిగిన మ్యాచ్ లో చివరిసారిగా ఆడింది. 2008 అక్టోబరు 28న సిడ్నీ వేదికగా ఆస్ట్రేలియాతో జరిగిన టీ20 మ్యాచ్ లో ఆడింది. 

## మూలాలు

## బయటి లింకులు
* 

వర్గం:1976 జననాలు
వర్గం:జీవిస్తున్న ప్రజలు
వర్గం:మహారాష్ట్ర మహిళా క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:ముంబై క్రికెట్ క్రీడాకారులు
వర్గం:మహారాష్ట్ర మహిళలు
వర్గం:భారతీయ మహిళా క్రికెట్ క్రీడాకారులు
సోనియా డబీర్

**సోనియా డబీర్**, మహారాష్ట్రకు చెందిన మాజీ క్రికెట్ క్రీడాకారిణి. వన్డే అంతర్జాతీయ క్రికెట్ లో భారతదేశానికి ప్రాతినిధ్యం వహించింది.

## జననం
సోనియా డబీర్ 1980, జూలై 17న మహారాష్ట్రలోని పూణే నగరంలో జన్మించింది.

## క్రికెట్ రంగం
భారతదేశం తరపున 4 అంతర్జాతీయ వన్డేలు, 13 అంతర్జాతీయ టీ20లు ఆడింది. భారత దేశవాళీ లీగ్‌లో మహారాష్ట్ర క్రికెట్ జట్టుకు ప్రాతినిధ్యం వహిస్తోంది.

2010 ఫిబ్రవరి 24న విశాఖపట్నం వేదికగా ఇంగ్లాండ్తో జరిగిన మ్యాచ్ తో అంతర్జాతీయ క్రికెట్ లోకి అడుగుపెట్టింది. 2011 జనవరి 15న వడోదర వేదికగా వెస్టిండీస్తో జరిగిన మ్యాచ్ లో చివరిసారిగా ఆడింది.

2010 మార్చి 4న ముంబై వేదికగా ఇంగ్లాండ్తో జరిగిన మ్యాచ్ తో అంతర్జాతీయ టీ20 క్రికెట్ లోకి అడుగుపెట్టింది. 2014 ఏప్రిల్ 2న సిల్హెట్ వేదికగా పాకిస్తాన్ తో జరిగిన మ్యాచ్ లో చివరిసారిగా ఆడింది.

## మూలాలు

వర్గం:జీవిస్తున్న ప్రజలు
వర్గం:1980 జననాలు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర మహిళా క్రీడాకారులు
వర్గం:భారతీయ మహిళా క్రికెట్ క్రీడాకారులు
ఫైజ్ ఫజల్

**ఫైజ్ యాకుబ్ ఫజల్,** మహారాష్ట్రకు చెందిన క్రికెట్ క్రీడాకారుడు. విదర్భ క్రికెట్ జట్టు, ఉత్తర ఐర్లాండ్‌లోని లిస్బర్న్ క్రికెట్ క్లబ్‌కు ఆడుతున్నాడు. గతంలో సెంట్రల్ జోన్, ఇండియా రెడ్, ఇండియా అండర్-19, రైల్వేస్, రాజస్థాన్ రాయల్స్ తరపున ఆడాడు. అతను ఎడమచేతి వాటం ఓపెనింగ్ బ్యాట్స్‌మెన్.

## జననం
ఫైజ్ యాకుబ్ ఫజల్ 1985, సెప్టెంబరు 7న మహరాష్ట్రలోని నాగపూర్ పట్టణంలో జన్మించాడు.

## క్రికెట్ రంగం
2015–16 దేవధర్ ట్రోఫీలో ఇండియా-బితో జరిగిన ఫైనల్‌లో ఇండియా-ఎ తరఫున 112 బంతుల్లో 100 పరుగులు చేశాడు. 2015–16 ఇరానీ కప్‌లో ముంబైపై 480 పరుగుల విజయవంతమైన పరుగుల వేటలో రెస్ట్ ఆఫ్ ఇండియా తరఫున 127 పరుగులు చేశాడు.

2016 మే 23న మూడు వన్డేలు, మూడు ట్వంటీ20 ఇంటర్నేషనల్‌లు ఆడడంకోసం జూన్‌ జరిగిన జింబాబ్వే పర్యటనకు భారత జట్టులో ఎంపికయ్యాడు.  2016 జూన్ 15న అంతర్జాతీయ వన్డేల్లోకి అరంగేట్రం చేసి, జింబాబ్వేతో జరిగిన మ్యాచ్ లో 55 పరుగులతో నాటౌట్ గా నిలిచాడు. అతని నాయకత్వంలో 2018 జనవరి 1న విదర్భ తొలి రంజీ ట్రోఫీ టైటిల్‌ను గెలుచుకుంది. 70.15 సగటుతో 912 పరుగులు చేయడం ద్వారా జట్టు నుండి టాప్ స్కోరర్‌గా నిలిచాడు.

## మూలాలు

వర్గం:జీవిస్తున్న ప్రజలు
వర్గం:1985 జననాలు
వర్గం:ముంబై క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర వ్యక్తులు
పాకిస్థాన్ క్రికెట్ బోర్డు

పాకిస్తాన్ క్రికెట్ బోర్డ్ ( PCB ) గతంలో పాకిస్తాన్ క్రికెట్‌లో బోర్డ్ ఆఫ్ కంట్రోల్ ఫర్ క్రికెట్ అని పిలిచేవారు, ఇది పాకిస్తాన్‌లో అన్ని రకాల ఫస్ట్-క్లాస్ క్రికెట్, టెస్ట్ క్రికెట్, వన్-డే క్రికెట్‌లను నిర్వహిస్తుంది .పాకిస్తాన్ క్రికెట్ జట్టు చేపట్టే అన్ని పర్యటనలు, మ్యాచ్‌లను నియంత్రించడం, నియంత్రించడం పాకిస్తాన్ క్రికెట్ బోర్డు బాధ్యత. ఇది ICC ఆధ్వర్యంలో ఆడే అంతర్జాతీయ క్రికెట్ టోర్నమెంట్‌లలో దేశంలోని పురుషుల, మహిళల జాతీయ జట్లకు ప్రాతినిధ్యం వహిస్తుంది.ప్రధాన కార్యాలయం లాహోర్‌లోని గడ్డాఫీ స్టేడియం సమీపంలో ఉంది.ఇది పాకిస్తాన్‌ స్పోర్ట్స్ (డెవలప్‌మెంట్ అండ్ కంట్రోల్) ఆర్డినెన్స్ 1962 ప్రకారం కార్పొరేట్ నియంత్రణ, నిర్వహణ, నిర్వహణకు ప్రత్యేక శక్తితో శాశ్వత వారసత్వంగా స్థాపించబడింది.

## చరిత్ర
భారతదేశ విభజన తర్వాత 1948 మే 1న పాకిస్థాన్‌లో క్రికెట్ కంట్రోల్ బోర్డ్ స్థాపించబడింది, అంతకు ముందు పాకిస్తాన్‌లోని అన్ని రకాల క్రికెట్‌ క్లబ్, బోర్డులు బ్రిటీష్ భారతదేశంలో క్రికెట్‌లో భాగంగా ఉన్నాయి., 1948 వరకు క్రికెట్ మ్యాచ్‌లు అనధికారికంగా ఏర్పాటు చేయబడ్డాయి పాకిస్థాన్ స్వాతంత్ర్యం పొందిన తర్వాత, పాకిస్థాన్ క్రికెట్ జట్టు నిర్వహణ బాధ్యతలను పాకిస్థాన్ క్రికెట్ బోర్డుకు అప్పగించారు. ఆ సమయంలో దీనిని బోర్డ్ ఆఫ్ క్రికెట్ కంట్రోల్ ఫర్ పాకిస్థాన్ (బోర్డ్ ఆఫ్ క్రికెట్ కంట్రోల్ ఫర్ పాకిస్థాన్) అని పేరు పెట్టారు, ఇది 1995లో పాకిస్థాన్ క్రికెట్ బోర్డుగా మార్చబడింది. పాకిస్తాన్ క్రికెట్ బోర్డు 1952 జూలై 28 న ఇంపీరియల్ క్రికెట్ కాన్ఫరెన్స్ (ప్రస్తుతం అంతర్జాతీయ క్రికెట్ కౌన్సిల్ అని పిలుస్తారు) లో సభ్యత్వం పొందింది . 1952 అక్టోబరులో పాకిస్థాన్ తన మొదటి టెస్ట్ మ్యాచ్ భారత్‌తో ఆడింది.

## పాకిస్తాన్ క్రికెట్ పాలన

### అధ్యక్షులు

2020 తోలి మహిళా డైరెక్టర్ గా అలియా జాఫర్ ను నియమించింది.

## PCB వార్షిక అవార్డులు
పాకిస్తాన్ క్రికెట్ బోర్డు మొదటిసారిగా 2012లో ప్రారంభ అవార్డులను నిర్వహించింది. ఈ కొత్త PCB చొరవ, ఆట మైదానంలో నిలకడగా నిలిచిన పాకిస్తాన్ యొక్క ప్రధాన క్రికెట్ ప్రతిభను గుర్తించి, గుర్తించి, గౌరవించటానికి ఉద్దేశించబడింది.

## క్రికెట్ జట్టు

# పాకిస్తాన్ క్రికెట్ జట్ల జాబితా
# పాకిస్థాన్ ఎ క్రికెట్ జట్టు
# పాకిస్థాన్ క్రికెట్ జట్టు

## మూలాలు


వర్గం:క్రికెట్ పాలక సంస్థలు
పోలూరు శాసనసభ నియోజకవర్గం

**పోలూరు శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం తిరువణ్ణామలై జిల్లా, ఆరణి లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

### మద్రాస్ రాష్ట్రం

### తమిళనాడు రాష్ట్రం

## మూలాలు

వర్గం:తమిళనాడు శాసనసభ నియోజకవర్గాలు
నితిన్ చంద్రకాంత్ దేశాయ్

**నితిన్ చంద్రకాంత్ దేశాయ్** (మరణం 2 ఆగష్టు 2023) భారతదేశానికి చెందిన కళా దర్శకుడు, ప్రొడక్షన్ డిజైనర్, చలనచిత్ర & టెలివిజన్ నిర్మాత. ఆయన లగాన్, జోథా అక్బర్, దేవదాస్, ప్రేమ్ రతన్ ధన్ పాయో, హమ్ దిల్‌ దే చుకే సనమ్ లాంటి హిట్ సినిమాలకు ఆర్ట్ డైరక్టర్‌గా పని చేసి  నాలుగుసార్లు జాతీయ అవార్డులను అందుకున్నాడు.
## సినీ జీవితం
నితిన్ దేశాయ్ 1980లలో సినీ రంగంలోకి అడుగుపెట్టి 1989లో *పరిందా* సినిమాతో ఆర్ట్ డైరెక్టర్‌గా మంచి గుర్తింపు తెచ్చుకున్నాడు. ఆయన దాదాపు 100 సినిమాలకు పైగా ఆర్ట్ డైరెక్టర్‌గా, 50 సినిమాలకు పైగా ప్రొడక్షన్ డిజైనర్‌గా పని చేసి పలు సినిమాల్లో నటుడిగా, రెండు సినిమాలకు దర్శకుడిగా, రెండు సినిమాలకు నిర్మాతగా వ్యవహరించాడు.
## పని చేసిన సినిమాలు
### నటుడిగా

### దర్శకుడిగా

### నిర్మాతగా

### కళా దర్శకుడిగా

### ప్రొడక్షన్ డిజైనర్‌గా

## అవార్డులు
### ఉత్తమ కళా దర్శకత్వం జాతీయ చలనచిత్ర పురస్కారం

## మరణం
నితిన్ దేశాయ్ 2 ఆగష్టు 2023న ముంబై సమీపంలోని కర్జాత్ లోని తన స్టూడియోలో ఆత్మహత్య చేసుకొని మరణించాడు.

## మూలాలు

## బయటి లింకులు
* 

వర్గం:2023 మరణాలు
సిమ్రాన్ బహదూర్

**సిమ్రాన్ బహదూర్**, న్యూఢిల్లీకి చెందిన క్రికెట్ క్రీడాకారిణి. 2021 ఫిబ్రవరిలో దక్షిణాఫ్రికాతో జరిగిన పరిమిత ఓవర్ల మ్యాచ్‌లలో భారత మహిళల క్రికెట్ జట్టుకు తొలిసారిగా ఎంపికయింది. 2021 మార్చి 20న దక్షిణాఫ్రికాతో జరిగిన మ్యాచ్ తో అంతర్జాతీయ మహిళల ట్వంటీ20లోకి అరంగేట్రం చేసింది.

## జననం
సిమ్రాన్ 1999, డిసెంబరు 13న ఢిల్లీలో జన్మించింది.

## క్రికెట్ రంగం
2022 జనవరిలో న్యూజిలాండ్‌లో జరిగిన 2022 మహిళల క్రికెట్ ప్రపంచ కప్ కోసం భారత జట్టులోని ముగ్గురు రిజర్వ్ ప్లేయర్‌లలో ఒకరిగా ఎంపికైంది. 2022 ఫిబ్రవరి 15న న్యూజిలాండ్‌కు వ్యతిరేకంగా భారతదేశం తరపున మహిళల వన్డే ఇంటర్నేషనల్ లోకి అరంగేట్రం చేసింది.

## మూలాలు

వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1999 జననాలు
వర్గం:ఢిల్లీ క్రికెట్ క్రీడాకారులు
వర్గం:ఢిల్లీ క్రీడాకారులు
చల్లూరు ప్రత్యూష

**చల్లూరు ప్రత్యూష**, కర్ణాటకకు చెందిన క్రికెట్ క్రీడాకారిణి. వన్డే అంతర్జాతీయ క్రికెట్ లో భారతదేశానికి ప్రాతినిధ్యం వహించింది.

## జననం
చల్లూరు ప్రత్యూష 1998, జూలై 25న కర్ణాటకలోని కొడప్పలో జన్మించింది.

## క్రికెట్ రంగం
2021 ఫిబ్రవరిలో దక్షిణాఫ్రికాతో జరిగిన పరిమిత ఓవర్ల మ్యాచ్‌ల కోసం భారత మహిళల క్రికెట్ జట్టుకు తొలిసారిగా ఎంపికయింది. 2021, మార్చి 17న దక్షిణాఫ్రికాతో జరిగిన మ్యాచ్ లో అంతర్జాతీయ మహిళల వన్డేలలో అరంగేట్రం చేసింది.

## మూలాలు

వర్గం:జీవిస్తున్న ప్రజలు
వర్గం:1998 జననాలు
వర్గం:కర్ణాటక క్రికెట్ క్రీడాకారులు
వర్గం:కర్ణాటక మహిళలు
వర్గం:కర్ణాటక మహిళా క్రీడాకారులు
వర్గం:భారతీయ మహిళా క్రికెట్ క్రీడాకారులు
లగాన్

**లగాన్: వన్స్ అపాన్ ఎ టైమ్ ఇన్ ఇండియా** 2001లో హిందీలో విడుదలైన  స్పోర్ట్స్ డ్రామా సినిమా. అమీర్ ఖాన్ ప్రొడక్షన్స్ బ్యానర్‌పై అమీర్ ఖాన్ నిర్మించిన ఈ సినిమాకు అశుతోష్ గోవారికర్ రచించి దర్శకత్వం వహించాడు. ₹ 25 కోట్ల (US$5.3 మిలియన్) బడ్జెట్‌తో నిర్మించిన  లగాన్ విడుదల సమయంలో అత్యంత ఖరీదైన భారతీయ చిత్రం. ఈ సినిమా షూటింగ్ భుజ్ ఫోటోగ్రఫీ సమీపంలోని గ్రామాల్లో జరిగింది. లగాన్ సినిమాకు నితిన్ చంద్రకాంత్ దేశాయ్ ఆర్ట్ డైరెక్టర్‌గా, భాను అత్తయ్య కాస్ట్యూమ్ డిజైనర్‌గా, జావేద్ అక్తర్ పాటలు, ఎ.ఆర్ రెహమాన్ సంగీతం అందించాడు.

అమీర్ ఖాన్, గ్రేసీ సింగ్, బ్రిటిష్ నటులు రాచెల్ షెల్లీ, పాల్ బ్లాక్‌థోర్న్‌ ప్రధాన పాత్రల్లో నటించిన ఈ సినిమా 15 జూన్ 2001న విడుదలైంది. లగాన్ అనేక అంతర్జాతీయ చలనచిత్రోత్సవాలలో ప్రదర్శించబడి, ప్రశంసలను అందుకుంది. ఈ సినిమా మదర్ ఇండియా (1957), సలామ్ బాంబే తర్వాత 2023 నాటికి  ఉత్తమ విదేశీ భాషా చిత్రంగా అకాడమీ అవార్డుకు నామినేట్ చేయబడిన చివరి భారతీయ చిత్రంగా నిలిచింది.
## నటీనటులు
*అమీర్ ఖాన్ - భువన్ లత (కెప్టెన్ & ఆల్ రౌండర్)
*గ్రేసీ సింగ్ - గౌరీ 
*రాచెల్ షెల్లీ ఎలిజబెత్ రస్సెల్‌ 
*పాల్ బ్లాక్‌థోర్న్ - కెప్టెన్ ఆండ్రూ రస్సెల్‌ 
*సుహాసిని ములే - భువన్ తల్లి యశోద  
* కులభూషణ్ ఖర్బండా - రాజా పురాన్ సింగ్ చావ్లా 
* రాజేంద్ర గుప్తా - ముఖియా జీ 
*రఘుబీర్ యాదవ్ భూరా - ఫీల్డర్ 
* రాజేష్ వివేక్ - గురాన్ (ఆల్ రౌండర్) 
* రాజ్ జుట్షి - ఇస్మాయిల్ (బ్యాట్స్‌మన్) 
*ప్రదీప్ రావత్ -  దేవా సింగ్ సోధి (ఆల్ రౌండర్)
*అఖిలేంద్ర మిశ్రా - అర్జన్, కమ్మరి (బ్యాట్స్‌మన్),  
*దయాశంకర్ పాండే - గోలీ (సీమర్) 
*శ్రీ వల్లభ వ్యాస్ - ఈశ్వర్ (వికెట్ కీపర్), గ్రామంలో డాక్టర్ & గౌరీ తండ్రి
*యశ్‌పాల్ శర్మ - లాఖా (బ్యాట్స్‌మన్) 
*అమీన్ హజీ - బాఘా (బ్యాట్స్‌మన్)
* ఆదిత్య లఖియా - కచ్రా (స్పిన్నర్) 
*జావేద్ ఖాన్ - రామ్ సింగ్‌ 
*శంబు కాకా - ఎకె హంగల్
* అమీన్ గాజీ - టిప్పు  
* జాన్ రోవ్ - కల్నల్ బోయర్‌ 
* డేవిడ్ గాంట్ - మేజర్ వారెన్‌ 
* థోర్ హాలాండ్ - కెప్టెన్ రాబర్ట్స్‌గా
* జెరెమీ చైల్డ్ - మేజర్ కాటన్‌ 
*క్రిస్ ఇంగ్లాండ్ - లెఫ్టినెంట్ యార్డ్లీ, ఒక ఇంగ్లీష్ ఫాస్ట్ బౌలర్

## మూలాలు

## బయటి లింకులు
* 

వర్గం:హిందీ సినిమాలు
వర్గం:జాతీయ ఉత్తమ ప్రజాదరణ పొందిన సినిమా పురస్కార విజేతలు
అశుతోష్ గోవారికర్

**అశుతోష్ గోవారికర్** (జననం 1964 ఫిబ్రవరి 15), భారతదేశానికి చెందిన సినిమా దర్శకుడు, నటుడు, స్క్రీన్ రైటర్, నిర్మాత. ఆయన లగాన్ (2001), *[[స్వదేశ్]]* (2004), జోధా అక్బర్ (2008), మొహెంజో దారో (2016) సినిమాలకు గాను మంచి గుర్తింపు తెచ్చుకున్నాడు.
## సినీ జీవితం

## నటుడిగా

## అవార్డ్స్

## మూలాలు

## బయటి లింకులు
* 

వర్గం:హిందీ సినిమా దర్శకులు
పి. రాజీవ్

**పి. రాజీవ్** భారతీయ రాజకీయ నాయకుడు, ప్రస్తుతం కేరళ ప్రభుత్వంలో పరిశ్రమలు, చట్టం, కొబ్బరికాయల శాఖ మంత్రిగా పనిచేస్తున్నారు. అతను కేరళ శాసనసభలో కలమస్సేరి నియోజకవర్గానికి ప్రాతినిధ్యం వహిస్తున్నాడు.

## ప్రారంభ జీవితం & వృత్తి
పి. రాజీవ్ (పున్నాడత్ రాజీవ్) 27 ఏప్రిల్ 2009న రాజ్యసభకు ఎన్నికయ్యారు. ఆయన కేరళ రాష్ట్రంలోని త్రిచూర్ జిల్లా పరిధిలోని మేలదూర్‌కు చెందినవారు.  అతను దివంగత పి. వాసుదేవన్ (రిటైర్డ్ రెవెన్యూ ఇన్‌స్పెక్టర్), రాధా వాసుదేవన్‌లకు జన్మించాడు.

రాజీవ్ మేలడూర్‌లోని ప్రభుత్వ సమితి ఉన్నత పాఠశాలలో తన పాఠశాల విద్యను పూర్తి చేసి, ఆపై ఇరింజలకుడలోని క్రైస్ట్ కళాశాలలో తన పూర్వ డిగ్రీ విద్య కోసం చేరాడు. అతను కలమస్సేరిలోని సెయింట్ పాల్స్ కళాశాల నుండి ఆర్థికశాస్త్రంలో పట్టభద్రుడయ్యాడు, తరువాత తన ఎల్ ఎల్ పట్టా పొందాడు. ఎర్నాకులంలోని ప్రభుత్వ న్యాయ కళాశాల నుండి బి పట్టా పొందారు. అతను తన రాజకీయ కార్యాచరణను ప్రారంభించిన కలమస్సేరిలోని ప్రభుత్వ పాలిటెక్నిక్ కళాశాల నుండి కెమికల్ ఇంజనీరింగ్‌లో డిప్లొమా కూడా పొందాడు. అతను పూర్తి సమయం రాజకీయ, సంస్థాగత బాధ్యతలను తీసుకునే ముందు కేరళ హైకోర్టులో ప్రాక్టీస్ చేస్తున్న న్యాయవాది.

రాజీవ్ కొచ్చిన్ యూనివర్శిటీ ఆఫ్ సైన్స్ అండ్ టెక్నాలజీలో స్కూల్ ఆఫ్ లీగల్ స్టడీస్‌లో న్యాయశాస్త్రం బోధిస్తున్న డాక్టర్ వాణి కేసరిని వివాహం చేసుకున్నారు. ఈ దంపతులకు ఇద్దరు కుమార్తెలు హృదయ రాజీవ్, హరిత రాజీవ్.

రాజీవ్ సీపీఐ(ఎం) కేరళ రాష్ట్ర కమిటీ సెక్రటేరియట్ సభ్యులలో ఒకరు. అతను 2009 నుండి 2015 వరకు పార్లమెంటు ( రాజ్యసభ ) సభ్యుడు. రాజీవ్ తన పనిలో ఉన్న సమయంలో ఎగువ సభలో అత్యంత చురుకైన సభ్యుడిగా ఉన్నారు, సభలో అనేక ప్రముఖ సమస్యలను లేవనెత్తారు. అతను పదవీ విరమణ చేసినప్పుడు, చాలా రాజకీయ పార్టీలకు చెందిన నాయకులు సీపీఐ(ఎం) ప్రధాన కార్యదర్శి సీతారాం ఏచూరిని కలిసి రాజీవ్‌ను మళ్లీ పార్లమెంటుకు ఎన్నుకునేలా ఆలోచించాలని వేడుకున్నారు. మాజీ ఆర్థిక మంత్రి అరుణ్ జైట్లీ, కాంగ్రెస్ నాయకుడు గులాం నబీ ఆజాద్, బీఎస్పీ అధినేత్రి మాయావతి, రాజ్యసభ డిప్యూటీ చైర్మన్ పీజే కురియన్ వంటి రాజకీయ ప్రత్యర్థుల నుంచి ఆయన పార్లమెంటరీ పనితీరును మెచ్చుకున్నారు. అతని పార్లమెంటరీ పనితీరు చాలా ప్రశంసించబడింది, అత్యుత్తమమైనది. పార్లమెంట్‌లో ఆయన చేసిన విశిష్ట సేవలకు గాను 2016లో సంసద్ రత్న అవార్డును గెలుచుకున్నారు.

2019 భారత సార్వత్రిక ఎన్నికలలో, అతను ఎర్నాకులం (లోక్‌సభ నియోజకవర్గం) నుండి పోటీ చేశాడు. 2020లో, అతని పుస్తకం *భరణఘాదన: చరిత్రవుం సంస్కారం అనే పుస్తకం* పండిత సాహిత్య విభాగంలో అబుదాబి శక్తి అవార్డును అందుకుంది.

2021 కేరళ శాసనసభ ఎన్నికలలో పి రాజీవ్ ఇండియన్ యూనియన్ ముస్లిం లీగ్‌కు చెందిన విఇ అబ్దుల్ గఫూర్‌ను ఓడించి ఎర్నాకులం జిల్లా కలమస్సేరి రాష్ట్ర అసెంబ్లీ నియోజకవర్గం నుండి ఎన్నికయ్యారు. పి రాజీవ్‌ను పరిశ్రమల శాఖ మంత్రిగా రెండవ పినరయి విజయన్ మంత్రివర్గంలో చేర్చారు.

## రాజకీయ జీవితం
రాజీవ్ తన పాఠశాల రోజుల నుండి చురుకుగా ఉంటూ స్టూడెంట్స్ ఫెడరేషన్ ఆఫ్ ఇండియా (SFI) ఆర్గనైజర్‌గా తన ప్రజా జీవితాన్ని ప్రారంభించాడు. ఆ తర్వాత ఎస్‌ఎఫ్‌ఐ కేరళ రాష్ట్ర కమిటీకి అధ్యక్షుడిగా, కార్యదర్శిగా పనిచేశారు. అతను ఎస్ ఎఫ్ ఐ సెంట్రల్ కమిటీ జాయింట్ సెక్రటరీ, వైస్ ప్రెసిడెంట్ వంటి పదవులను కూడా నిర్వహించాడు. తర్వాత డెమోక్రటిక్ యూత్ ఫెడరేషన్ ఆఫ్ ఇండియా (డివైఎఫ్‌ఐ)లో జిల్లా కార్యదర్శిగా పనిచేశారు. రాజీవ్ ఇప్పుడు సీపీఐ(ఎం) కేంద్ర కమిటీ సభ్యుడు. రాజీవ్ దేశాభిమాని దినపత్రికకు చీఫ్ ఎడిటర్‌గా కూడా పనిచేశారు.

## మూలాలు

వర్గం:జీవిస్తున్న ప్రజలు
వర్గం:అబుదాబి శక్తి అవార్డు గ్రహీతలు
వర్గం:కేరళ నుంచి రాజ్యసభ సభ్యులు
వర్గం:కేరళ ఎమ్మెల్యేలు 2021–2026
రోహిత్ శెట్టి

**రోహిత్ శెట్టి** (జననం 14 మార్చి 1974) భారతదేశానికి చెందిన దర్శకుడు, స్టంట్‌మ్యాన్, రచయిత, నిర్మాత & టెలివిజన్ హోస్ట్. ఆయన గోల్‌మాల్, సింగం (2011), చెన్నై ఎక్స్‌ప్రెస్ (2013) సినిమాలకుగాను మంచి గుర్తింపు తెచ్చుకొని 2014 నుండి స్టంట్ ఆధారిత అడ్వెంచర్ షో *ఫియర్ ఫ్యాక్టర్: ఖత్రోన్ కే ఖిలాడి* కి హోస్ట్ గా పని చేశాడు.
## సినీ జీవితం

## టెలివిజన్

## మూలాలు

## బయటి లింకులు
*
సోనీ యాదవ్

**సోని కమలేష్ యాదవ్**, ఉత్తర ప్రదేశ్ రాష్ట్రానికి చెందిన క్రికెట్ క్రీడాకారిణి. వన్డే అంతర్జాతీయ క్రికెట్ లో భారతదేశానికి ప్రాతినిధ్యం వహించింది. 

## జననం
సోని కమలేష్ యాదవ్ 1994, మార్చి 25న ఉత్తర ప్రదేశ్ లోని ఘజియాబాద్ లో జన్మించింది.

## క్రికెట్ రంగం
కుడిచేతి వాటం బ్యాటింగ్, కుడిచేతి మీడియం పేస్ బౌలింగ్ చేస్తుంది. 2017 ఫిబ్రవరి 7న మహిళల క్రికెట్ ప్రపంచ కప్ (2017) క్వాలిఫైయర్‌లో శ్రీలంకతో జరిగిన మ్యాచ్ ద్వారా మహిళల వన్డే అంతర్జాతీయ క్రికెట్ లోకి అరంగేట్రం చేసింది.

## మూలాలు

వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1997 జననాలు
వర్గం:ఉత్తర ప్రదేశ్ మహిళలు
వర్గం:ఉత్తర ప్రదేశ్ క్రీడాకారులు
వర్గం:ఉత్తర ప్రదేశ్ క్రికెట్ క్రీడాకారులు
ప్రియా పునియా

**ప్రియా పునియా**, రాజస్థాన్ రాష్ట్రానికి చెందిన క్రికెట్ క్రీడాకారిణి. 2018, డిసెంబరులోన్యూజిలాండ్‌తో జరిగే సిరీస్ కోసం భారత జట్టులోకి ఎంపికైంది. 2019 ఫిబ్రవరి 6న న్యూజిలాండ్ మహిళల జట్టుపై భారతదేశం తరపున మహిళల ట్వంటీ20 అంతర్జాతీయ క్రికెట్ లోకి అరంగేట్రం చేసింది.

## జననం
ప్రియా పునియా 1996, ఆగస్టు 6న రాజస్థాన్ లోని, జైపూర్లో జన్మించింది.

## క్రికెట్ రంగం
2019, సెప్టెంబరులో దక్షిణాఫ్రికాతో జరిగిన సిరీస్ కోసం భారత మహిళల వన్డే ఇంటర్నేషనల్జట్టుకు ఎంపికైంది. 2019, అక్టోబరు 9న దక్షిణాఫ్రికాతో జరిగిన మ్యాచ్‌లో భారతదేశం తరపున మహిళల వన్డే ఇంటర్నేషనల్ లోకి అరంగేట్రం చేసింది.

2012 మేలో ఇంగ్లాండ్ మహిళల క్రికెట్ జట్టుతో జరిగిన వన్-ఆఫ్ మ్యాచ్ కోసం భారత టెస్ట్ జట్టుకు ఎంపికైంది.

2023, జూలై 9న ప్రారంభమయిన టీ20 మ్యాచ్‌లో బంగ్లాదేశ్‌తో జరిగే వన్డే ఇంటర్నేషనల్ సిరీస్ కోసం బిసిసిఐ ప్రకటించిన భారత మహిళల జట్టులో ప్రియా పునియా ఎంపికైంది.

## మూలాలు

వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1996 జననాలు
వర్గం:రాజస్థాన్ క్రికెట్ క్రీడాకారులు
వర్గం:రాజస్థాన్ మహిళలు
భరత్ రెడ్డి (క్రికెటర్)

**భరత్ రెడ్డి** (జననం 1954 నవంబరు 12) మాజీ భారత అంతర్జాతీయ క్రికెట్ ఆటగాడు. 1954 నవంబరు 12న చెన్నైలో జన్మించిన భరత్ రెడ్డి, 4 టెస్టులు, 3 వన్‌డేలలో భారత క్రికెట్ జట్టులో వికెట్ కీపర్‌గా ఆడాడు.

## క్రికెట్ కెరీర్

### ఇంగ్లాండ్ పర్యటన
రెడ్డి 1973 జూలై, ఆగస్టు లలో ఇండియన్ స్కూల్స్ XIతో కలిసి ఇంగ్లండ్‌లో పర్యటించాడు. మిడ్‌ల్యాండ్ కౌంటీస్ స్కూల్స్ జట్టుపై సెంచరీ చేశాడు.  కొన్ని వారాల తర్వాత 18 సంవత్సరాల వయస్సులో వజీర్ సుల్తాన్ టొబాకో కోల్ట్స్ XI జట్టులో తొలి ఫస్ట్-క్లాస్ మ్యాచ్ ఆడాడు. మరో తొమ్మిది మంది తొలి ఫస్ట్-క్లాస్ ఆటగాళ్ళున్న జట్టుకు కెప్టెన్‌గా ఉన్నాడు.  1973 ముగిసేలోపు అతను ఇరానీ కప్‌లో రెస్ట్ ఆఫ్ ఇండియా తరపున, దులీప్ ట్రోఫీలో సౌత్ జోన్ తరఫున, తమిళనాడు తరపున రంజీ ట్రోఫీలో ఆడాడు. 1973-74 సీజన్ ముగిసే ముందు అతను రెస్ట్ ఆఫ్ ఇండియాతో ఇండియన్ XI కోసం రెండు ఫస్ట్-క్లాస్ మ్యాచ్‌లు కూడా ఆడాడు. పోచయ్య కృష్ణమూర్తికి రిజర్వ్ వికెట్ కీపర్‌గా భారత జట్టుతో శ్రీలంకలో ఒక చిన్న పర్యటన చేసాడు. శ్రీలంక బోర్డు ప్రెసిడెంట్స్ XIతో మ్యాచ్ ఆడాడు. 

ఆ తర్వాత కొద్దికాలానికే ఫరోఖ్ ఇంజనీర్ టెస్ట్ క్రికెట్‌ నుండి రిటైర్ అయినప్పుడు రెడ్డి గాని, కృష్ణమూర్తి గానీ జట్టు లోకి రాలేదు. సెలెక్టర్లు సయ్యద్ కిర్మాణిని తీసుకున్నారు. రెడ్డి 1975-76లో శ్రీలంకతో భారత్ ఆడిన మూడు మ్యాచ్‌లలో ఒకదానిలో కీపరుగా ఆడాడు. కిర్మాణికి డిప్యూటీగా అతను 1977-78లో ఆస్ట్రేలియా, 1978-79లో పాకిస్థాన్‌లో పర్యటించాడు. కిర్మాణిని తొలగించినప్పుడు అతనికి టెస్ట్ క్రికెట్‌లో అవకాశం లభించింది. 1979లో మొదటి ఎంపిక వికెట్-కీపర్‌గా రెడ్డి ఇంగ్లాండ్‌లో పర్యటించాడు . భారత్‌ 1-0 తో ఓడిపోయిన సిరీస్‌లో అతను నాలుగు టెస్టుల్లోనూ ఆడాడు గానీ ఆకట్టుకోలేకపోయాడు.  రెడ్డి 1980–81లో కిర్మాణికి డిప్యూటీగా ఆస్ట్రేలియా, న్యూజిలాండ్‌లలో పర్యటించాడు గానీ అక్కడ టెస్టులు ఆడలేదు.

### అంతర్జాతీయ కెరీర్
అతను 1978, 1981 మధ్య పాకిస్తాన్, ఆస్ట్రేలియా, న్యూజిలాండ్‌లపై మూడు వన్డే ఇంటర్నేషనల్స్ ఆడాడు.

బ్యాట్‌తో అతని అత్యుత్తమ సీజన్ 1981–82. అతను మూడు అర్ధసెంచరీలతో 32.60 సగటుతో 326 పరుగులు చేశాడు.  కేరళపై అతని కెరీర్‌లో అత్యధిక స్కోరు 88 కూడా అప్పుడే చేసాడు. 

అతను 1982-83 నుండి 1985-86 వరకు తమిళనాడుకు కెప్టెన్‌గా ఉన్నాడు. 1982-83లో కేరళకు వ్యతిరేకంగా అతను రెండో ఇన్నింగ్స్‌లో ఆరు క్యాచ్‌లు, మ్యాచ్‌లో మొత్తం ఎనిమిది క్యాచ్‌లు తీసుకున్నాడు. 

## క్రికెట్ తర్వాత
క్రికెట్ నుండి రిటైర్ అయిన తర్వాత, రెడ్డి కెంప్లాస్ట్‌లో పనిచేశాడు. అతను చెన్నైలో క్రికెట్ శిక్షణా శిబిరాలను నిర్వహించడంలో తోడ్పడ్డాడు. అక్కడ అతను భారత టెస్ట్ ఆటగాళ్లు దినేష్ కార్తీక్, లక్ష్మీపతి బాలాజీలకు శిక్షణ ఇచ్చాడు. 

## వ్యక్తిగత జీవితం
ఆయన కుమార్తె శ్రీయా రెడ్డి దక్షిణ భారత చలనచిత్రాలలో నటి. 

## మూలాలు

వర్గం:వికెట్ కీపర్లు
వర్గం:జీవిస్తున్న ప్రజలు
వర్గం:1954 జననాలు
వర్గం:తమిళనాడు క్రికెట్ క్రీడాకారులు
వర్గం:Articles with hAudio microformats
వర్గం:భారతీయ క్రికెట్ కోచ్‌లు
దత్తు ఫడ్కర్

**దత్తాత్రయ గజానన్ "దత్తు" ఫడ్కర్** (1925 డిసెంబరు 12 - 1985 మార్చి 17) టెస్ట్ క్రికెట్‌లో భారతదేశానికి ప్రాతినిధ్యం వహించిన ఆల్ రౌండర్.

ఫడ్కర్ అటాకింగ్ మిడిల్ ఆర్డర్ బ్యాట్స్‌మన్, మీడియం పేస్ బౌలర్. అతను బంతిని రెండు వైపులా స్వింగ్ చేయగలిగే వాడు. వికెట్ నుండి బౌన్స్ పొందగలిగే వాడు. సాధారణంగా స్లిప్స్‌లో ఫీల్డింగ్ చేసేవాడు. ప్రజల అభిమానం చూరగొన్న క్రికెట్ ఆటగాళ్ళలో అతను ఒకడు.

ఫడ్కర్ బొంబాయిలో రాబర్ట్ మనీ హైస్కూల్‌లో చదువుకున్నాడు. ఎల్ఫిన్‌స్టోన్ కాలేజీ నుండి BA పట్టా తీసుకున్నాడు. 10 సంవత్సరాల వయస్సులో, అతను ఇంటర్-స్కూల్ మ్యాచ్‌లో 156 పరుగులు చేశాడు. అతను 1941/42, 1946/47 మధ్య క్రికెట్‌లో బాంబే విశ్వవిద్యాలయానికి ప్రాతినిధ్యం వహించాడు. తన కాలేజియేట్ అరంగేట్రంలో, అతను 274 పరుగులు చేశాడు. అది అప్పటి రికార్డు. అతను ఆల్ఫ్ గోవర్స్ క్రికెట్ స్కూల్‌లో శిక్షణ పొందాడు.

1947/48లో భారత ఆస్ట్రేలియా పర్యటనకు ఎంపికైన ఫడ్కర్, బంతి కంటే బ్యాట్‌తో మెరిశాడు. సిడ్నీలో కష్టతరమైన వికెట్‌పై అరంగేట్రం చేసిన అతను ఎనిమిదివ స్థానంలో బ్యాటింగుకు దిగి 51 పరుగులు చేశాడు. 14 పరుగులకు 3 వికెట్లు తీసుకున్నాడు. నం.6కి ప్రమోటై, అతను అడిలైడ్‌లో 123 పరుగులు చేశాడు. విజయ్ హజారేతో కలిసి ఆరో వికెట్‌కు రికార్డు స్థాయిలో 188 పరుగులు జోడించాడు. ఫడ్కర్ బ్యాటింగ్ సగటులలో అగ్రస్థానంలో ఉండేవాడు. అతను ఆడిన నాలుగు టెస్టుల్లోనూ కనీసం యాభై పరుగులు చేశాడు.

తర్వాత సంవత్సరం మద్రాస్‌లో వెస్టిండీస్‌తో జరిగిన మ్యాచ్‌లో, ఫడ్కర్ 159 పరుగులకు 7 వికెట్లు తీసుకున్నాడు. ఇది టెస్టుల్లో అతని అత్యుత్తమ గణాంకాలు. కానీ ఈ మ్యాచ్‌లో అతను వేసిన బౌన్సర్‌లను వెస్టిండీస్ బౌలర్లు దీటుగా స్పందించడంతో భారత్ ఓటమి పాలైంది. భారత్‌కు 361 పరుగులు అవసరమైన చివరి టెస్టులో ఆరు పరుగుల తేడాతో ఓడిపోయింది. ఫడ్కర్ 37 పరుగులు చేసి నాటౌట్‌గా నిలిచాడు.

అతని ఇతర ప్రధాన ఇన్నింగ్స్ 1951/52లో ఇంగ్లండ్‌పై 115 పరుగులు. 1952లో ఇంగ్లండ్‌లో భారత్ ఘోరంగా ఓడిపోయినప్పుడు, కాస్తో కూస్తో క్రెడిట్‌తో బయటపడిన అతికొద్ది మంది ఆటగాళ్లలో అతను ఒకడు. హెడింగ్లీలో భారత్ ఒక పరుగు చేసేలోపే మొదటి నాలుగు వికెట్లు కోల్పోయింది. ఆ మ్యాచ్‌లో ఫడ్కర్, హజారేలు ఆరో వికెట్‌కు 105 పరుగులు జోడించారు.

ఫడ్కర్ 13 అనధికారిక టెస్టుల్లో ఆడాడు. అతను 1949/50, 1950/51 లలో పర్యాటక కామన్వెల్త్ జట్లతో మొత్తం పది టెస్టులు ఆడాడు. భారతదేశం నలుగురు కెప్టెన్లను ఉపయోగించిన 1949/50 సిరీస్‌లో, చివరి టెస్టులో ఫడ్కర్ జట్టును నడిపించాడు.

అతను 17 సంవత్సరాల వయస్సులో ఫస్ట్ క్లాస్ అరంగేట్రం చేసాడు. 1950/51లో బాంబే కెప్టెన్‌గా కొనసాగాడు. 1948/49లో మహారాష్ట్రకు వ్యతిరేకంగా - మొత్తం 2376 పరుగులు చేసిన మ్యాచ్ అది - అతను 131, 160 కొట్టాడు. బౌలింగులో 3/142, 3/168 సాధించాడు.  అతని అత్యధిక ఫస్ట్ క్లాస్ స్కోరు 1950/51లో బాంబే చేసిన 8 వికెట్లకు 725 మొత్తం స్కోరులో అతను 217 పరుగులు చేసాడు. అతను నెల్సన్ తరపున లాంక్షైర్ లీగ్‌లోను, రోచ్‌డేల్ తరపున సెంట్రల్ లాంక్షైర్ లీగ్‌లోనూ ఆడాడు.

అతను 1970లలో జాతీయ సెలెక్టర్. MCC అతన్ని 1968లో జీవితకాల సభ్యునిగా చేసింది. అతను బొంబాయిలో టాటా & సన్స్‌లోను, రైల్వేలోనూ పనిచేశాడు.

పదవీ విరమణ తర్వాత అతను తన భార్యతో కలిసి కలకత్తాలోని బెహలాలో సన్నీ ప్రిపరేటరీ స్కూల్ అనే కిండర్ గార్టెన్ పాఠశాలను నడిపాడు. అతను మెదడు వ్యాధి కారణంగా మరణించాడు.

## మూలాలు


* క్రిస్టోఫర్ మార్టిన్-జెంకిన్స్, *టెస్ట్ క్రికెటర్లలో ది కంప్లీట్ హూ*
* భారత క్రికెట్ 1985 లో సంస్మరణ
వర్గం:మహారాష్ట్ర క్రికెట్ క్రీడాకారులు
వర్గం:1985 మరణాలు
వర్గం:1925 జననాలు
వర్గం:Articles with hAudio microformats
వర్గం:భారతీయ క్రికెట్ కెప్టెన్లు
ఆశిష్ నెహ్రా

**ఆశిష్ నెహ్రా** ( జననం 1979 ఏప్రిల్ 29) క్రికెట్ కోచ్, ఆటలోని అన్ని ఫార్మాట్లలో ఆడిన మాజీ క్రికెటర్. నెహ్రా 2017 చివరలో అన్ని రకాల క్రికెట్‌లకు రిటైర్మెంట్ ప్రకటించాడు. 2017 నవంబర్ 1న ఫిరోజ్ షా కోట్లా గ్రౌండ్‌లో న్యూజిలాండ్‌తో జరిగిన ట్వంటీ20 ఇంటర్నేషనల్ మ్యాచ్‌లో చివరి సారి ఆడాడు.   నెహ్రా 2002 ICC ఛాంపియన్స్ ట్రోఫీ యొక్క ఉమ్మడి విజేతలలో ఒకరైన భారత జట్టులో సభ్యుడు. 2011 క్రికెట్ ప్రపంచ కప్ గెలిచిన జట్టులో సభ్యుడు.

## ప్రారంభ జీవితం
నెహ్రా, ఢిల్లీ కంటోన్మెంట్‌లోని సదర్ బజార్‌లో హిందూ జాట్ కుటుంబంలో దివాన్ సింగ్ నెహ్రా, సుమిత్రా నెహ్రాలకు జన్మించాడు. 

## అంతర్జాతీయ కెరీర్
2003 ICC క్రికెట్ ప్రపంచ కప్ సందర్భంగా 2003 ఫిబ్రవరి 26 న నెహ్రా, ఇంగ్లండ్‌పై 23 పరుగులకు 6 వికెట్లు తీసుకున్నాడు. ఇది ఇప్పటి వరకు క్రికెట్ ప్రపంచ కప్ చరిత్రలో ఒక భారతీయ బౌలర్ చేసిన అత్యుత్తమ బౌలింగ్ గణాంకాలు. 

ఐసిసి, క్రిక్‌ఇన్‌ఫో 2016 టి 20 ప్రపంచ కప్ కోసం 'టీమ్ ఆఫ్ ది టోర్నమెంట్'లో నెహ్రా పేరు సంపాదించుకున్నాడు.  

2013-14 రంజీ ట్రోఫీలో, ఢిల్లీలోని రోషనారా క్లబ్ గ్రౌండ్‌లో విదర్భను మొదటి ఇన్నింగ్స్‌లో 88 పరుగులకే ఆలౌటైనపుడు అతను 10 ఓవర్లలో 6/16 తీసుకున్నాడు. 

2007-08 సీజన్‌లో ఢిల్లీ రంజీ జట్టుకు ఆడకుండా నిరోధించిన చీలమండ గాయం నుండి కోలుకున్న తర్వాత,  ఇండియన్ ప్రీమియర్ లీగ్‌లో చేరాడు. ముంబై ఇండియన్స్ ఫ్రాంచైజీలో చేరాడు. చెన్నై సూపర్ కింగ్స్ తరపున 2014, 2015 లో అతని ప్రదర్శనలకు, అతను క్రిక్ఇన్ఫో CLT20 XIలో పేరు పొందాడు. 

## కోచింగ్ కెరీర్
2018 జనవరిలో, రాయల్ ఛాలెంజర్స్ బెంగళూరు నెహ్రాను తమ బౌలింగ్ కోచ్‌గా నియమించింది. 2019 ఐపీఎల్‌లో తన స్థానాన్ని నిలబెట్టుకున్నాడు.

2022 జనవరిలో, అతను కొత్తగా ఏర్పడిన ఇండియన్ ప్రీమియర్ లీగ్ ఫ్రాంచైజీ గుజరాత్ టైటాన్స్ కు ప్రధాన కోచ్‌గా నియమితుడయ్యాడు. 2022 IPL సీజన్‌లో, గుజరాత్ టైటాన్స్ పట్టికలో అగ్రస్థానంలో నిలిచింది. రాజస్థాన్ రాయల్స్‌తో జరిగిన ఫైనల్‌లో ట్రోఫీని గెలుచుకుంది. ఇండియన్ ప్రీమియర్ లీగ్‌లో విజేతగా నిలిచిన తొలి భారత ప్రధాన కోచ్‌గా కూడా నెహ్రా నిలిచాడు. 

## మూలాలు

వర్గం:ఢిల్లీ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1979 జననాలు
వర్గం:Articles with hAudio microformats
వర్గం:భారతీయ క్రికెట్ కోచ్‌లు
భారత టెస్టు క్రికెటర్ల జాబితా

thumb| 2007లో బెంగుళూరులోని ఎం.చిన్నస్వామి స్టేడియంలో భారత, పాకిస్తాన్ల మధ్య జరిగిన టెస్ట్ మ్యాచ్ దృశ్యం
ఇది **భారత టెస్టు క్రికెటర్ల జాబితా**. టెస్ట్ మ్యాచ్ అనేది రెండు ప్రముఖ క్రికెట్ దేశాల మధ్య జరిగే అంతర్జాతీయ క్రికెట్ మ్యాచ్. ఆటగాళ్ళు మొదటి టెస్టు ఆడిన తేదీ క్రమంలో జాబితా పేర్చబడింది. ఒకే టెస్ట్ మ్యాచ్‌లో ఒకరి కంటే ఎక్కువ మంది ఆటగాళ్ళు తమ మొదటి టెస్టు ఆడినపుడు , ఆ ఆటగాళ్ళ ఇంటిపేరుతో అక్షరక్రమంలో జాబితా చేయబడ్డారు.

## ఆటగాళ్ళు
2023 జూన్ 11 నాటి గణాంకాలు.   

## కెప్టెన్లు
2023 జూన్ 11 నాటి గణాంకాలు.  

## చొక్కా సంఖ్యల చరిత్ర
2019 యాషెస్ సిరీస్ నుండి, కొత్త అభిమానులను ఆకర్షించడానికి, ఆటగాళ్లను గుర్తించడంలో సహాయపడేందుకూ టెస్టు ఆటగాళ్ళ చొక్కాలపై పేర్లు, నంబర్‌లను ప్రవేశపెట్టారు. ఇది తొలి ICC ప్రపంచ టెస్ట్ ఛాంపియన్‌షిప్‌తో మొదలైంది. ఇందులో రెండు సంవత్సరాల వ్యవధిలో మొదటి తొమ్మిది టెస్టు దేశాల మధ్య లీగ్ పోటీలు జరుగుతాయి. మొదటి రెండు స్థానాల్లో ఉన్న జట్ల మధ్య జరిగే ఫైనల్‌తో ముగుస్తుంది. 

## గమనికలు


## మూలాలు


టెస్టు క్రికెటర్లు
తిరుష్ కామిని

**మురుగేశన్ డికేశ్వశంకర్ తిరుష్ కామిని** (జ:1990 జూలై 30) భారత మహిళా క్రికెట్ జట్టు కోసం 39 మహిళల ఒకరోజు అంతర్జాతీయ ఆటలో 39 మంది మహిళలతో పాటు ఆడిన ఒక భారతీయ క్రికెటర్. తిరుష్ కామిని ఆరేళ్ల వయసులో ఆడటం ప్రారంభించింది. ఆమె తండ్రి ఆమెకు క్రికెట్‌పై ఉన్న ఆసక్తిని గమనించాడు.అప్పటి నుండి ఆమె తండ్రి వద్దనే శిక్షణ పొందింది.ఆమె 8 సంవత్సరాల వయస్సులో 16 సంవత్సరాల వయస్సు లోపు వారి ఆటకు తమిళనాడు రాష్ట్రం తరుపున ప్రాతినిధ్యం వహించింది.10 సంవత్సరాల వయస్సులో సీనియర్సు తరుపున రాష్ట్రానికి ప్రాతినిధ్యం వహించింది  ఆమె 15 ఏళ్ల వయసులో 21 సంవత్సరాల వయస్సు లోపు వారి ఆటకు భారతదేశం తరుపున ప్రాతినిధ్యం వహించింది, అ ఆటకు పాకిస్తాన్‌లో పర్యటించి ప్లేయర్ ఆఫ్ ది మ్యాచ్‌ను గెలుచుకుంది. ఆమె 16 సంవత్సరాల వయస్సులో భారతదేశానికి ప్రాతినిధ్యం వహించింది. ఆమె తొలి టోర్నమెంట్‌లో ప్లేయర్ ఆఫ్ ది సిరీస్‌ను గెలుచుకుంది. 2007లో, ఆమె అలన్ బోర్డర్ గవాస్కర్ స్కాలర్‌షిప్‌ను గెలుచుకుంది. ఆస్ట్రేలియాలోని బ్రిస్బేన్‌లోని సెంటర్ ఆఫ్ ఎక్సలెన్స్‌లో శిక్షణ పొందే అవకాశాన్ని పొందింది.

**తిరుష్ కామిని, ** 2007-2008 జూనియర్ ప్లేయర్ ఆఫ్ ది ఇయర్, 2009-2010 సీనియర్ ప్లేయర్ ఆఫ్ ది ఇయర్, 2012-2013 సీనియర్ ప్లేయర్ ఆఫ్ ది ఇయర్ ఆటలకు మూడుసార్లు **బిసిసిఐ ప్లేయర్ ఆఫ్ ది ఇయర్** గెలుచుకున్న ఏకైక మహిళా క్రికెట్ క్రీడాకారిణి.

2013 మహిళల ప్రపంచకప్‌లో వెస్టిండీస్‌పై 100 పరుగులు చేసింది.ఐసిసి మహిళల ప్రపంచ కప్ 2013 మొదటి ఆటలో 146 బంతుల్లో 100 పరుగులు చేయడం ద్వారా ప్రపంచ కప్ ఆటలో అత్యధిక పరుగులు చేసిన మిథాలీ రాజ్ సాధించిన స్థాయిని, తిరుష్కామిని అధిగమించింది.ప్రపంచ కప్‌లో 100 పరుగులు చేసినమొదటిభారతీయమహిళగా నిలిచింది.2014లో కామిని దక్షిణాఫ్రికాతో జరిగినటెస్ట్ మ్యాచ్‌లో430 బంతుల్లో 192 పరుగులు చేసింది.ఇది ఒక భారతీయమహిళ చేసిన రెండవ అత్యుత్తమ స్కోరు, ఒక భారతీయ ఓపెనర్ చేసినఅత్యధిక స్కోరు. శ్రీలంక లోని కొలంబోలో 2017లో జరిగిన ఐసిసి మహిళలప్రపంచ కప్ క్వాలిఫైయర్స్ ఐర్లాండ్ మహిళలపై 194 బంతుల్లో అజేయంగా113 పరుగులుచేసి తన క్రికెట్ ఆటలలోఅత్యుత్తమంగా స్కోర్ చేసింది. క్వాలిఫయర్స్‌లో కూడా 100 పరుగులుచేసినమొదటి భారతీయ మహిళగా **తిరుష్ కామిని** నిలిచింది.ఆమె ప్రస్తుతం కాంట్రాక్టు బీసిసిఐ ఏ తరగతి క్రీడాకారిణి.

క్రికెట్ ఆట చరిత్రలో మైదానాన్ని అడ్డుకున్నందుకు బయటకు పంపబడిన ఏకైక మహిళా క్రికెట్ క్రీడాకారిణిగా ఆమె గణతికెక్కింది.

## అంతర్జాతీయ సెంచరీలు
### టెస్టు సెంచరీలు

### అంతర్జాతీయ వన్డే సెంచరీలు

## వ్యక్తిగత జీవితం
దక్ఠణ రైల్వేలోని పర్సనల్ బ్రాంచిలో ఉద్యోగం చేస్తున్నప్పుడు ఆమె భారత రైల్వేస్ తరపున ఆడింది. ఆమె 2021 జూలైలో దక్షిణ రైల్వేలో ఉద్యోగానికి రాజీనామా చేసింది.

## అవార్డులు

* బి.సి.సి.ఐ. జూనియర్ ప్లేయర్ ఆఫ్ ది ఇయర్ 2007-2008
* బి.సి.సి.ఐ. సీనియర్ ప్లేయర్ ఆఫ్ ది ఇయర్ 2009-2010
* బి.సి.సి.ఐ. సీనియర్ ప్లేయర్ ఆఫ్ ది ఇయర్ 2012-2014 

## ఇది కూడ చూడు

* మహిళల ఒకరోజు అంతర్జాతీయ క్రికెట్‌లో 100 పరుగుల జాబితా
* మహిళల టెస్టు క్రికెట్‌లో 100 పరుగుల జాబితా

## మూలాలు

## వెలుపలి లంకెలు

వర్గం:జీవిస్తున్న ప్రజలు
వర్గం:భారతీయ మహిళా క్రికెట్ క్రీడాకారులు
వర్గం:1990 జననాలు
దిలీప్‌

**గోపాలకృష్ణన్ పద్మనాభన్ పిళ్లై , అతని రంగస్థల పేరు దిలీప్‌తో** సుపరిచితుడు, ఒక భారతీయ నటుడు, నిర్మాత, వ్యాపారవేత్త, అతను ప్రధానంగా మలయాళ చిత్ర పరిశ్రమలో పనిచేస్తున్నాడు. అతను 150 కంటే ఎక్కువ చిత్రాలలో నటించాడు, నాలుగు కేరళ రాష్ట్ర చలనచిత్ర అవార్డులు, ఒక ఫిల్మ్‌ఫేర్ అవార్డ్స్ సౌత్‌తో సహా అనేక అవార్డులను గెలుచుకున్నాడు.స్టేజ్ షోలలో ఇంప్రెషనిస్ట్‌గా ప్రారంభించి, ఏషియానెట్‌లోని టెలివిజన్ కామెడీ సిరీస్ *కామికోలా,* దాని వారసుడు *సినిమాలాలో* నటించిన తర్వాత దిలీప్ గుర్తింపు పొందారు.తర్వాత అతను నాదిర్షాతో కలిసి *డి మావేలి కొంబతు అనే* ఆడియో క్యాసెట్ సిరీస్‌ని నిర్మించి ప్రదర్శించాడు, ఇది విజయవంతమైన స్కెచ్ కామెడీ , ఇది తరువాత ఏషియానెట్‌లో టెలివిజన్ సిరీస్‌గా మారింది. అతను సహాయ దర్శకుడిగా తన చలనచిత్ర జీవితాన్ని ప్రారంభించాడు, 1991లో *విష్ణులోకంతో* ప్రారంభించి తొమ్మిది చిత్రాలలో దర్శకుడు కమల్ వద్ద పనిచేశాడు, కమల్ *ఎన్నోడు ఇష్టం కూడామో చిత్రంలో చిన్న పాత్రతో తన నటనా రంగ ప్రవేశం చేశాడు.(1992) అతను 1994లో విడుదలైన మనతే కొట్టారం చిత్రంలో దిలీప్ అనే పేరుతో ప్రధాన పాత్రలో నటించాడు.అతను 1990ల చివరలో విజయవంతమైన నటుడిగా స్థిరపడ్డాడు, ఎక్కువగా హాస్య పాత్రలు పోషించాడు. 2003లో, దిలీప్ చిత్ర నిర్మాణ సంస్థ గ్రాండ్ ప్రొడక్షన్‌ని స్థాపించారు, దాని తొలి చిత్రం సిఐడి మూసా .*

సినిమాల వెలుపల, దిలీప్ మల్టీప్లెక్స్ థియేటర్ డి సినిమాస్, చైన్ స్టోర్ ధే పుట్టు కూడా కలిగి ఉన్నారు. దిలీప్ నటి మంజు వారియర్‌ ను 1998 నుండి 2015 వరకు వివాహం చేసుకున్నారు. అతను 2016లో నటి కావ్య మాధవన్‌ ను వివాహం చేసుకున్నాడు. 

## ప్రారంభ జీవితం
దిలీప్ భారతదేశంలోని కేరళలోని ఎర్నాకులం జిల్లాలోని ఎడవనకాడ్‌లో పద్మనాభన్ పిళ్లై, సరోజమ్మలకు జన్మించాడు.ముగ్గురు పిల్లలలో పెద్దవాడు. అతనికి అనూప్ అనే సోదరుడు, సబిత అనే సోదరి ఉన్నాది. దిలీప్ ఆలువాలోని విద్యాధిరాజా విద్యాభవన్ హయ్యర్ సెకండరీ స్కూల్‌లో చదువుకున్నాడు,అక్కడ అతను 1985లో పదవ తరగతి ఉత్తీర్ణుడయ్యాడు, 1985-1987లో ప్రీ-డిగ్రీ (హయ్యర్ సెకండరీ) థర్డ్ గ్రూప్ కోసం ఆలువాలోని యూనియన్ క్రిస్టియన్ కాలేజీలో చేరాడు.తరువాత, అతను ఎర్నాకులంలోని మహారాజా కళాశాలలో చరిత్రలో డిగ్రీని అభ్యసించాడు .  అతను మహారాజా కళాశాలలో ఉన్న సమయంలో అతను ఇంప్రెషనిస్ట్ చర్యలను (మిమిక్రీ) తీవ్రంగా తీసుకోవడం ప్రారంభించాడు.దిలీప్ తన స్నేహితుడు నాదిర్షాతో కలిసి ఓనం ఆధారిత ఆడియో క్యాసెట్ (ఆల్బమ్) *దే మావేలి కొంబతు* అనే పేరుతో నిర్మించి (వాయిస్) ప్రదర్శించారు., ఇది అతని చిత్ర పరిశ్రమలోకి ప్రవేశించడానికి సహాయపడింది. 

## వ్యక్తిగత జీవితం
దిలీప్ నటి మంజు వారియర్‌ను 20 అక్టోబర్ 1998న వివాహం చేసుకున్నారు.  ఈ జంటకు 2000లో ఒక కుమార్తె జన్మించింది.  జూలై 2014లో, ఈ జంట విడాకుల కోసం దాఖలు చేశారు, అది 31 జనవరి 2015న మంజూరు చేయబడింది. 25 నవంబర్ 2016న, నటి కావ్య మాధవన్‌ని దిలీప్ పెళ్లాడాడు.  ఈ దంపతులకు 2018లో ఒక కుమార్తె జన్మించింది  
thumb|మంజు వారియర్ తో కలిసి ఒక ఫంక్షన్ కు హాజరైన దిలీప్  

## ఫిల్మోగ్రఫీ
ప్రధాన వ్యాసం: దిలీప్ ఫిల్మోగ్రఫీ

### ప్లేబ్యాక్ గానం [ మార్చు ]

## అవార్డులు

; కేరళ రాష్ట్ర చలనచిత్ర అవార్డులు

* 2011: ఉత్తమ నటుడు – *వెల్లరిప్రవింటే చంగతి*
* 2005: ప్రత్యేక ప్రస్తావన – *చంటుపొట్టు*
* 2004: రెండవ ఉత్తమ చిత్రం – *కథావశేషన్* (నిర్మాత)
* 2002: ప్రత్యేక జ్యూరీ అవార్డు – *కుంజికూనన్*

; ఫిలింఫేర్ అవార్డ్స్ సౌత్

* 2002: మలయాళంలో ఉత్తమ నటుడు – *మీషా మాధవన్*

## మూలాలు

వర్గం:జీవిస్తున్న ప్రజలు
వర్గం:20వ శతాబ్దపు భారతీయ పురుష నటులు
వర్గం:మహారాజా కళాశాల, ఎర్నాకులం పూర్వ విద్యార్థులు
వర్గం:సౌత్ ఇండియన్ ఇంటర్నేషనల్ మూవీ అవార్డ్స్ విజేతలు
మన్సూర్‌పూర్ (పంజాబ్)

మన్సూర్‌పూర్ భారతదేశం, పంజాబ్ రాష్ట్రం, జలంధర్ జిల్లా, ఫిల్లౌర్ తాలూకాలోని గ్రామం. ఇది బారా పిండ్ నుండి 4 కి.మీ దూరంలో ఉంది. ఈ గ్రామం గొరయా నుండి 6 కి.మీ దూరంలో, ఫిలింనగర్ నుండి 9 కి.మీ, జలంధర్ నుండి 39 కి.మీ, రాష్ట్ర రాజధాని చండీగఢ్ నుండి 121 కి.మీ దూరంలో ఉంది. సిద్ధు, ధాలివాల్, మాల్, జండూ, సంధు ఈ గ్రామంలో ఉండే ప్రజల ప్రధాన గోత్రాలు.
## జనాభా
2011 సంవత్సరం జనాభా లెక్కల ప్రకారం, ఈ  గ్రామ జనాభా 1273. మొత్తం జనాభాలో పురుషులు 651 కాగా, స్త్రీల సంఖ్య 622. మన్సూర్‌పూర్‌లో 80.94% అక్షరాస్యత ఉంది, ఇది పంజాబ్ సగటు అక్షరాస్యత రేటు కంటే ఎక్కువ.
## విద్య
మన్సూర్‌పూర్‌లో 1972లో స్థాపించబడిన సెకండరీ పాఠశాలతో సహా కో ఎడ్యుకేషన్ ఉన్నత పాఠశాల ఉంది. మన్సూర్‌పూర్‌లోని పాఠశాలలలో మధ్యాహ్న భోజన పథకం ప్రకారం మధ్యాహ్న భోజనాన్ని అందిస్తాయి.
## రవాణా
### రైలు
లుధియానా జంక్షన్ రైల్వే స్టేషన్, ఈ  గ్రామం నుండి 24 కి.మీ దూరంలో ఉంది, అయితే భాటియన్ రైలు స్టేషన్ 3 కి.మీ దూరంలో ఉంది.
### విమానం
సమీప దేశీయ విమానాశ్రయం 41 కి.మీ దూరంలో లూథియానాలో ఉంది, సమీప అంతర్జాతీయ విమానాశ్రయం 134 కి.మీ దూరంలో అమృత్‌సర్‌లో ఉంది, ఇతర సమీప అంతర్జాతీయ విమానాశ్రయం చండీగఢ్‌లో ఉంది.
## మూలాలు

వర్గం:పంజాబ్ గ్రామాలు
వర్గం:పంజాబ్
వర్గం:జలంధర్ జిల్లా గ్రామాలు
హర్లీన్ డియోల్

**హర్లీన్ కౌర్ డియోల్**, పంజాబ్కి చెందిన క్రికెట్ క్రీడాకారిణి. హిమాచల్ ప్రదేశ్ కొరకు అటాకింగ్ కుడిచేతి బ్యాటర్‌గా ఆడుతుంది, అప్పుడప్పుడు కుడిచేతి లెగ్ స్పిన్ బౌలింగ్ కూడా చేస్తుంది.

## జననం
హర్లీన్ కౌర్ డియోల్ 1998, జూన్ 21న పంజాబ్ రాష్ట్రం, చండీగఢ్లో జన్మించింది. మొహాలి లోని యాదవీంద్ర పబ్లిక్ స్కూల్ నుండి పాఠశాల విద్యను పూర్తి చేసింది.

## క్రికెట్ రంగం
2019 ఫిబ్రవరి 22న ముంబైలోని వాంఖడేలో ఇంగ్లండ్‌పై భారతదేశం తరపున అంతర్జాతీయ మహిళల వన్డేలోకి అరంగేట్రం చేసింది, తానియా భాటియా తర్వాత భారతదేశం తరపున ఆడిన చండీగఢ్ నుండి రెండవ మహిళా క్రికెటర్‌గా నిలిచింది. 2019 మార్చి 4 న ఇంగ్లాండ్‌తో జరిగిన అంతర్జాతీయ మహిళల ట్వంటీ20 లోకి అరంగేట్రం చేసింది. మహిళల టీ20 ఛాలెంజ్‌ని ట్రైల్‌బ్లేజర్స్ కోసం 2019 మే 6న సూపర్‌నోవాస్‌తో ఆడింది. స్మృతి మంధానతో కలిసి 100 పరుగుల భాగస్వామ్యాన్ని పంచుకుంది.

2020 జనవరిలో, ఆస్ట్రేలియాలో జరిగిన 2020 ఐసీసీ మహిళల టీ20 ప్రపంచ కప్‌లో భారత జట్టులో చోటు దక్కించుకుంది.

2021 జూలైలో ఇంగ్లాండ్‌తో జరిగిన ట్వంటీ 20 సిరీస్‌లో బౌండరీ రోప్‌ను తప్పించుకుంటూ డియోల్ విన్యాసాలు చేయడంతో వైరల్‌గా మారింది. లాంగ్-ఆఫ్‌లో ఫీల్డింగ్ చేస్తూ, డియోల్ లాఫ్టెడ్ అమీ జోన్స్ తన తలపై రెండు చేతులతో డ్రైవ్ చేస్తూ క్యాచ్‌కు దూసుకెళ్ళింది. తీను బౌండరీ తాడు దాటి వెళ్తున్నానని గ్రహించి, బంతిని గాలిలోకి విపిరింది. ఆ తరువాత పడిపోతున్న బంతిని తిరిగి పట్టుకోవడానికి మైదానంలోకి తిరిగి డైవ్ చేసింది. ఈ క్యాచ్‌కు ఆమె సచిన్ టెండూల్కర్, ప్రధాని నరేంద్ర మోడీ నుండి ప్రశంసలు అందుకుంది. 2022 జూలైలో, ఇంగ్లాండ్‌లోని బర్మింగ్‌హామ్‌లో జరిగిన 2022 కామన్వెల్త్ గేమ్స్‌లో క్రికెట్ టోర్నమెంట్ కోసం ఆమె భారత జట్టులో ఎంపికైంది.

2023లో ఇండియన్ ఉమెన్స్ ప్రీమియర్ లీగ్ ప్రారంభ సీజన్‌లో, హర్లీన్ డియోల్‌ను గుజరాత్ జెయింట్స్ కొనుగోలు చేసింది. నాలుగు వారాల టోర్నమెంట్ ముగింపులో, 200కి పైగా పరుగులు చేసిన పదమూడు బ్యాటర్లలో ఒకరిగా నిలిచింది. 125.46 స్ట్రైక్ రేట్‌తో 202 సాధించి, జట్టుకు టాప్ స్కోరింగ్‌లో రెండు పరుగుల దూరంలో నిలిచింది.

## మూలాలు

## బయటి లింకులు
* 

వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1998 జననాలు
వర్గం:పంజాబ్ క్రికెట్ క్రీడాకారులు
వర్గం:పంజాబ్ క్రీడాకారిణులు
వర్గం:చండీఘర్ మహిళలు